cyanic-selkie/wikianc huggingface dataset:
ಟ್ವಿಸ್ಟರ್ (೧೯೯೬ರ ಚಲನಚಿತ್ರ)
ಕಥಾವಸ್ತು
ಸುಂಟರಗಾಳಿ ಮುಂದೆ ಹೋಗುತ್ತದೆ, ಹಾಗೂ ತಂಡವು ಹಳ್ಳದಿಂದ ಹೊರಬಂದು ಆಗಿರುವ ನಷ್ಟದ ವೀಕ್ಷಣೆಯಲ್ಲಿ ತೊಡಗುತ್ತದೆ. ಡಸ್ಟಿ ರೆಡಾರ್ ನತ್ತ ನೋಡಿದಾಗ ಅದೇ ಸುಂಟರಗಾಳಿಯು ಈಗ ವಕೀಟಾದತ್ತ ಸಾಗುತ್ತಿರುವುದು ತಿಳಿಯುತ್ತದೆ - ಜೋ ಭಯಗ್ರಸ್ತರಾಗುತ್ತಾರೆ. ಚಿಕ್ಕಮ್ಮ ಮೆಗ್ ರ ಯೋಗಕ್ಷೇಮ ವಿಚಾರಿಸಲು ತಾವು ತೆರಳುತ್ತಿರುವುದಾಗಿ ಬಿಲ್ ಮೆಲಿಸಾಗೆ ಹೇಳುತ್ತಾರೆ; ಮೆಲಿಸಾ ಶಾಂತಚಿತ್ತದಿಂದ ಬಿಲ್ ರಿಂದ ಬೀಳ್ಕೊಳ್ಳುತ್ತಾ ಬಿಲ್ ಸುಂಟರಗಾಳಿಗಳನ್ನು ಬೆಂಬತ್ತುವುದಕ್ಕೆ ಸ್ಪರ್ಧಿಯಾಗಿ ತನ್ನ ಹಿಂದೆ ಬರುವುದನ್ನು ತಾನು ಬಯಸುವುದಿಲ್ಲವೆಂದು ಹೇಳುತ್ತಾರೆ. "ನಿಮ್ಮಿಂದ ದೂರ ಹೋಗಲು ನನಗೆ ಯಾವುದೇ ವಿಧವಾದ ಬೇಸರವಿಲ್ಲ, ನಮ್ಮ ಸಂಬಂಧವು ಇಂದಲ್ಲದಿದ್ದರೆ ನಾಳೆ ಮುರಿದುಬೀಳುವಂತಹದ್ದೇ ಆಗಿದ್ದಿತು, ನನಗಿಂತಲೂ ಜೋ ಗೆ ನಿಮ್ಮ ಅಗತ್ಯವಿದೆ" ಎಂದು ಮೆಲಿಸಾ ಹೇಳುತ್ತಾರೆ.
ಹಳ್ಳಿಗಾಡಿನಲ್ಲಿ ಬಿಲ್ ಮತ್ತು ಜೋ ಒಂದು ಮೈಲಿ ಅಗಲದ, ಬೃಹತ್ತಾದ F೫ ಸುಂಟರಗಾಳಿಯ ಪಕ್ಕಕ್ಕೇ ಸರಿದು ಬರುತ್ತಾರೆ. ಅವರು ಡೊರೋತಿ ೩ ಅನ್ನು ಸುಂಟರಗಾಳಿಯ ಪಥದಲ್ಲಿ, ಅದರ ಮುಂದೆ ಇಡುತ್ತಾರೆ ಹಾಗೂ ನಂತರ ಹಿಂದಕ್ಕೆ ಸರಿಯುತ್ತಾರೆ; ಅದರೆ ಗಾಳಿಯು ಡೊರೋತಿಯನ್ನು ಹಿಂದುಮುಂದಲಾಗಿ ತಿರುಗಿಸುತ್ತದೆ ಹಾಗೂ ನಂತರ ಒಂದು ಮರವು ಡೊರೋತಿ ೩ ಅನ್ನು ಅಪ್ಪಳಿಸುತ್ತದೆ; ಡೊರೋತಿ ೩ ರ ಸೆನ್ಸರ್ ಗಳು ಚೆಲ್ಲಾಪಿಲ್ಲಿಯಾಗುತ್ತವೆ. ಸುಂಟರಗಾಳಿಯು ಬಿಲ್ ಮತ್ತು ಜೋ ರತ್ತ ತಿರುಗುತ್ತದೆ ಮತ್ತು ಇಬ್ಬರೂ ತಮ್ಮ ವಾಹನವನ್ನು ದೂಕ್ಕೆ ಒಯ್ಯಲು ಯತ್ನಿಸುತ್ತಾರೆ. ಆದರೆ ಒಂದು ಮರವು ಟ್ರಕ್ ನ ಹಿಂಭಾಗದ ತುದಿಯ ಕೆಳಭಾಗದಲ್ಲಿ ಬೆಣೆಯಂತೆ ಸಿಕ್ಕಿಕೊಂಡ ಕಾರಣ ಅವರು ಅಲುಗಾಡಲಾಗದೆ ನಿಲ್ಲುತ್ತಾರೆ. ಅಷ್ಟರಲ್ಲಿ ಇಂಧನಭರಿತ ಟ್ಯಾಂಕರ್ ಟ್ರಕ್ ಒಂದು ಸುಂಟರಗಾಳಿಗೆ ಸಿಲುಕಿ ರಸ್ತೆಯಲ್ಲಿ ಸಾಗುತ್ತಾ ತಮ್ಮ ಟ್ರಕ್ ನತ್ತಲೇ ಬಂದು, ಡಿಕ್ಕಿ ಹೊಡೆದು, ಆ ಮರದಿಂದ ಇವರ ಟ್ರಕ್ ಬಿಡುಗಡೆಯಾಗಲು ಸಹಾಯಕವಾಗುತ್ತದೆ. ಡಿಕ್ಕಿ ಹೊಡೆದ ಟ್ಯಾಂಕರ್ ಸ್ಫೋಟಗೊಳ್ಳುತ್ತದೆ. ಬಿಲ್ ಅವಶೇಷಗಳ ಸುತ್ತ, ಸ್ಫೋಟದ ಬೆಂಕಿಯುಂಡೆಯನ್ನು ದಾಟುತ್ತಾ, ವಿನಾಶವನ್ನು ಗುಲಗಂಜಿಯಷ್ಟು ಅಂತರದಿಂದ ತಪ್ಪಿಸಿಕೊಳ್ಳುತ್ತಾರೆ. ಬಿಲ್ ಸುಂಟರಗಾಳಿಗಿಂತಲೂ ಮುಂದಕ್ಕೆ ತಮ್ಮ ವಾಹನವನ್ನು ಚಲಾಯಿಸುತ್ತಾರೆ; ಅಲ್ಲಲ್ಲಿ ಆಕಾಶದಿಂದ ತೋಟದ ವಾಹನಗಳನ್ನು ತಮ್ಮ ಪಥದಲ್ಲೇ ಉದುರಿಸುತ್ತಿದ್ದ ಸುಂಟರಗಾಳಿಯ ಅಟ್ಟಹಾಸವನ್ನು ತಪ್ಪಿಸಿಕೊಂಡು ಬಿಲ್ ಮುಂದಕ್ಕೆ ಸಾಗುತ್ತಾರೆ. ಕಡೆಗೆ ಅವರು ಸುಂಟರಗಾಳಿಯು ರಸ್ತೆಗೇ ಉರುಳಿಸಿದ ಒಂದು ಸಣ್ಣ ಮನೆಯ ಮೂಲಕ ತಮ್ಮ ಟ್ರಕ್ ಓಡಿಸಿಕೊಂಡು ಹೋಗುತ್ತಾರೆ.
ಬಿಲ್ ಮತ್ತು ಜೋ ದೂರ ಸಾಗುತ್ತಿದ್ದಂತೆಯೇ, ಜೊನಾಸ್ ಮತ್ತು ಎಡ್ಡಿ ಸುಂಟರಗಾಳಿಯ ಪಥದಲ್ಲಿ ಬಂದು ತಮ್ಮ D.O.T. ೩ ಪೊಟ್ಟಣವನ್ನು ಅದರ ಪಥದಲ್ಲಿ ಇಡುವುದಕ್ಕಾಗಿ ಮುಂದುವರಿಯುತ್ತಾರೆ. ಜೊನಾಸ್ ಸುಂಟರಗಾಳಿಗೆ ಬಹಳ ಸಮೀಪದಲ್ಲಿ ಸಂಚರಿಸುತ್ತಿರುವುದನ್ನು ಗಮನಿಸಿದ ಜೋ ಮತ್ತು ಬಿಲ್ ತನ್ನ ಪಥವನ್ನು ಬದಲಾಯಿಸಿಕೊಳ್ಳಲು ಜೊನಾಸ್ ರನ್ನು ಎಚ್ಚರಿಸುತ್ತಾರೆ, ಆದರೆ ಜೊನಾಸ್ ಇವರ ಮಾತನ್ನು ತಿರಸ್ಕರಿಸುತ್ತಾರೆ. ಎಡ್ಡಿ ಬಿಲ್ ರ ಎಚ್ಚರಿಕೆಯ ಮಾತುಗಳಿಗೆ ಓಗೊಡಲು ಬಯಸುತ್ತಾರೆ, ಆದರೆ ಜೊನಾಸ್ ಅವರಿಗೆ ಮುಂದೆ ಚಲಿಸುವಂತೆ ಅಪ್ಪಣೆ ನೀಡುತ್ತಾರೆ. ಸುಂಟರಗಾಳಿಯು ಟಿವಿ ಟವರ್ ನ ಒಂದು ಭಾಗವನ್ನು ಅವರ ಟ್ರಕ್ ನ ವಿಂಡ್ ಷೀಲ್ಡ್ ನ ಮೂಲಕ ಒಳಕ್ಕೆ ಎಸೆಯುತ್ತದೆ, ಎಡ್ಡಿ ತಮ್ಮ ಸೀಟ್ ನಲ್ಲಿಯೇ ಹುಗಿದು ಕೂರುತ್ತಾರೆ. ಎರಡೂ ತಂಡಗಳು ತಲ್ಲಣಿಸುತ್ತಾ ವೀಕ್ಷಿಸುತ್ತಿರುವಂತೆಯೇ ಸುಂಟರಗಾಳಿಯು ಜೊನಾಸ್ ತ ಟ್ರಕ್ ಅನ್ನು ಗಾಳಿಯಲ್ಲಿ ಎತ್ತಿಕೊಂಡು, ನಂತರ ನೆಲಕ್ಕೆ ಬಿಸುಡುತ್ತದೆ; ಬಿದ್ದ ಸ್ಥಳದಲ್ಲೇ ಟ್ರಕ್ ಸ್ಫೋಟಗೊಳ್ಳುತ್ತದೆ, ಎಡ್ಡಿ ಮತ್ತು ಜೊನಾಸ್ ಸ್ಥಳದಲ್ಲೇ ಮೃತರಾಗುತ್ತಾರೆ.
ಆಗ ಬಿಲ್ ಮತ್ತು ಜೋ ತಮಗೆ ಉಳಿದಿರುವುದು ಇನ್ನೊಂದೇ ದಾರಿಯೆಂದು ತೀರ್ಮಾನಿಸುತ್ತಾರೆ. ಸುಂಟರಗಾಳಿಯನ್ನು ಮತ್ತೆ ಸಂಧಿಸುವ ಸ್ಥಳದತ್ತ ಸಾಗುತ್ತಾ, ಡೊರೋತಿ ೪ ಅನ್ನು ಸಕ್ರಿಯಗೊಳಿಸಿ, ಅದನ್ನು ಟ್ರಕ್ ನ ನೆಲಹಾಸಿನಲ್ಲೇ ಭದ್ರವಾಗಿರುವಂತೆ ಇರಿಸುತ್ತಾರೆ. ನಂತರ ತಮ್ಮ ಟ್ರಕ್ ಅನ್ನು ನೇರವಾಗಿ ಸುಂಟರಗಾಳಿಯತ್ತ ಓಡಿಸುತ್ತಾರೆ. ಟ್ರಕ್ ಸ್ವಯಂಚಾಲನೆಯ ಕ್ರಮದಲ್ಲಿರುವಂತೆ ಮಾಡಿ, ಜೋ ಮತ್ತು ಬಿಲ್ ಟ್ರಕ್ ನಿಂದ ಹೊರಕ್ಕೆ ಹಾರಿಕೊಳ್ಳುತ್ತಾರೆ. ಟ್ರಕ್ ಸುಂಟರಗಾಳಿಯ ಮಧ್ಯಕ್ಕೇ ಸಾಗುತ್ತದೆ; ಅಲ್ಲಿ ಡೊರೋತಿ ೪ ಅನ್ನು ಅದು ಯಶಸ್ವಿಯಾಗಿ ಕಾರ್ಯಶೀಲವಾಗಿಸುತ್ತದೆ.
ಡೊರೋತಿಯ ಸೆನ್ಸರ್ ಗಳು ಕಾರ್ಯಗತವಾಗುತ್ತಿದ್ದಂತೆಯೇ ತಂಡವು ಸಂತೋಷದಿಂದ ಕುಣಿಯಲಾರಂಭಿಸುತ್ತದೆ; ಸೆನ್ಸರ್ ಗಳು ಸುಂಟರಗಾಳಿಯ ಒಳಭಾಗವನ್ನು ವಿಶ್ಲೇಷಿಸತೊಡಗುತ್ತವೆ; ಆದರೆ, ಅಷ್ಟರಲ್ಲಿ ಸುಂಟರಗಾಳಿ ಸ್ಥಳಾಂತರಗೊಳ್ಳುತ್ತಿರುವುದನ್ನು ತಂಡವು ಗಮನಿಸುತ್ತದೆ. ಬಿಲ್ ಮತ್ತು ಜೋ ಸಹ ಇದನ್ನು ಗಮನಿಸುತ್ತಾರೆ ಮತ್ತು ಹತ್ತಿರದ ತೋಟದಮನೆಗೆ ಓಡಿ ಸೇರುತ್ತಾರೆ. ಅವರು ಮೊದಲು ಒಂದು ಹಗೇವಿನಲ್ಲಿ ರಕ್ಷಣೆ ಪಡೆಯುತ್ತಾರೆ, ಆದರೆ ಆ ಹಗೇವು ಚೂಪಾದ ಲೋಹದ ಸಲಕರಣೆಗಳಿಂದ ತುಂಬಿರುತ್ತದೆ. ಸುಂಟರಗಾಳಿಯು ಹಗೇವನ್ನು ನಾಶಗೊಳಿಸುತ್ತದೆ, ಇಬ್ಬರೂ ಅವಶೇಷಗಳನ್ನು ದಾಟುತ್ತಾ, ಅವುಗಳಿಂದ ಪಕ್ಕಕ್ಕೆ ಸರಿಯುತ್ತಾ, ಓಡಿ ಹಿಂಬದಿಯ ಕಟ್ಟಡವೊಂದರಲ್ಲಿ ರಕ್ಷಣೆ ಪಡೆಯುತ್ತಾರೆ. ಈ ನೆಲೆಯಲ್ಲಿ ಅವರು ಲೋಹದ ಕೊಳವೆಗಳಿರುವುದನ್ನು ಕಾಣುತ್ತಾರೆ ಹಾಗೂ ಚರ್ಮದ ಬೆಲ್ಟ್ ಗಳಿಂದ ತಮ್ಮನ್ನು ಈ ಲೋಹದ ಕೊಳವೆಗಳಿಗೆ ತಮ್ಮನ್ನು ತಾವೇ ಬಂಧಿಸಿಕೊಳ್ಳುತ್ತಾರೆ. ಸುಂಟರಗಾಳಿ ಈ ಕಟ್ಟಡವನ್ನೂ ನಾಶಗೊಳಿಸುತ್ತದೆ, ಹಾಗೂ ಆ ರಭಸಕ್ಕೆ ಇವರು ಕೊಳವೆಗೆ ಆತುಕೊಂಡಂತೆಯೇ ತಲೆಕೆಳಗಾಗಿ ಸೆಳೆಯಲ್ಪಡುತ್ತಾರೆ. ಆದರೆ ಕಟ್ಟಲ್ಪಟ್ಟದ್ದರಿಂದ ಹಾಗೂ ಕೊಳವೆಗಳು ಭೂಮಿಗೆ ಬಲವಾಗಿ ಕಚ್ಚಿಕೊಂಡದ್ದರಿಂದ ಸುಳಿಯೊಳಗೆ ಸಿಲುಕದೆ ಉಳಿಯುತ್ತಾರೆ. F೫ ಅವರ ಮೇಲಿನಿಂದ ಹಾದು ಹೋದಾಗ ಅವರು ಅದರ ಒಳಭಾಗವನ್ನು ಕಾಣಲು ಸಾಧ್ಯವಾಗುತ್ತದೆ. ಅದರ ಮಧ್ಯಭಾಗದಲ್ಲಿ ಒಂದು ಚಿಕ್ಕ ಸುಂಟರಗಾಳಿ ಮತ್ತು ಮಿಂಚು ತುಂಬಿರುತ್ತದೆ. ಕ್ಷಣಗಳ ನಂತರ, ಇಡೀ ಚಂಡಮಾರುತದ ರಭಸ ತಗ್ಗಿ ತಣ್ಣಗಾಗುತ್ತದೆ ಹಾಗೂ ಆ ತೋಟದಮನೆಯ ಕುಟುಂಬದವರು ತಮ್ಮ ನೆಲಮಾಳಿಗೆಯ ಚಂಡಮಾರುತದಿಂದ ರಕ್ಷಣಿಪಡೆಯುವ ನೆಲೆಯಿಂದ ಹೊರಬರುತ್ತಾರೆ ಮತ್ತು ತಮ್ಮ ಧ್ವಂಸಗೊಂಡ ತೋಟದಮನೆಯನ್ನು ವೀಕ್ಷಿಸುತ್ತಾರೆ. ಬಿಲ್ ಮತ್ತು ಜೋ ಯಾರು ಪ್ರಯೋಗಾಲಯವನ್ನು ನಡೆಸಬೇಕು ಮತ್ತು ಯಾರು ಡೊರೋತಿಯಿಂದ ದೊರೆತ ನೂತನ ಮಾಹಿತಿಯನ್ನು ವಿಶ್ಲೇಷಿಸಬೇಕು ಎಂಬುದರ ಬಗ್ಗೆ ಚರ್ಚಿಸುತ್ತಾರೆ; ಆ ವೇಳೆಗೆ ತಂಡದ ಉಳಿದ ಸದಸ್ಯರೂ ಅಲ್ಲಿಗೆ ಬರುತ್ತಾರೆ. ಬಿಲ್ ಮತ್ತು ಜೋ ತಮ್ಮ ಸಂಬಂಧವನ್ನು ಮತ್ತೆ ದೃಢಗೊಳಿಸಿಕೊಳ್ಳಲು ಪರಸ್ಪರ ಚುಂಬಿಸುವ ಹಾಗೂ ಇತರ ತಂಡದ ಸದಸ್ಯರು ತಮ್ಮ ಸಾಧನೆಯನ್ನು ವಿಜೃಂಭಣೆಯಿಂದ ಆಚರಿಸುವ ದೃಶ್ಯದ ಮೂಲಕ ಈ ಚಿತ್ರವು ಕೊನೆಗೊಳ್ಳುತ್ತದೆ.
ಚಿತ್ರೀಕರಣ
ಟ್ವಿಸ್ಟರ್  ವಾರ್ನರ್ ಬ್ರದರ್ಸ್. ಮತ್ತು ಯೂನಿವರ್ಸಲ್ ಸ್ಟುಡಿಯೋಸ್ ರವರ ಜಂಟಿ ನಿರ್ಮಾಣದ ಚಿತ್ರವಾಗಿತ್ತು. ಈ ವಾಸ್ತವಾಂಶವು ಈ ಚಿತ್ರದಲ್ಲಿನ ಒಂದು ದೃಶ್ಯದಲ್ಲಿ ಗೋಚರಿಸುವ ಒಂದು ಡ್ರೈವ್-ಇನ್ ಥಿಯೇಟರ್ ನ ಗುಡಾರದ ಮೇಲೆ ನಿಚ್ಚಳವಾಗಿ ಗೋಚರಿಸುತ್ತದೆ: ದ ಶೈನಿಂಗ್, ಒಂದು ವಾರ್ನರ್ ಬ್ರದರ್ಸ್ ರವರ ಬಿಡುಗಡೆಯ ಚಿತ್ರ, ಮತ್ತು, ಸೈಕೋ , ಒಂದು ಯೂನಿವರ್ಸಲ್ ಪ್ರೊಡಕ್ಷನ್ಸ್ ರವರ ಚಿತ್ರ ಎಂಬುದು ಎದ್ದುಕಾಣುತ್ತದೆ. ಈ ಎರಡೂ ಕಂಪನಿಗಳು ಆಗಾಗ್ಗೆ ಮತ್ತೊಂದು ಚಲನಚಿತ್ರ ನಿರ್ಮಾಣ ಕಂಪನಿಯೊಡನೆ ಕೈಜೋಡಿಸಿದ್ದವು: ಈ ಚಿತ್ರಕ್ಕೆ ಮುಂಚೆ; ಆ ಕಂಪನಿಯ ಹೆಸರು ಆಂಬ್ಲಿನ್ ಎಂಟರ್ಟೈನ್ಮೆಂಟ್.
ಇದರ ಮೂಲ ಕಲ್ಪನೆ ಮತ್ತು ಹತ್ತು ಪುಟಗಳ ಸುಂಟರಗಾಳಿ-ಬೆಂಬತ್ತುವ ಕಥೆಯನ್ನು ೧೯೯೨ ರಲ್ಲಿ ಮೋಷನ್ ಪಿಕ್ಚರ್ ನ ವ್ಯವಹಾರ ಸಲಹೆಗಾರ ಮತ್ತು ಪ್ರಶಸ್ತಿವಿಜೇತ ಚಿತ್ರಕಥೆಗಾರರಾದ ಜೆಫ್ರಿ ಹಿಲ್ಟನ್ ಆಂಬ್ಲಿನ್ ಎಂಟರ್ಟೈನ್ಮೆಂಟ್ ಗೆ ಇತ್ತರು. ಸ್ಪೀಲ್ ಬರ್ಗ್ ನಂತರ ಈ ಕಲ್ಪನೆಯನ್ನು ಲೇಖಕ ಮೈಕಲ್ ಕ್ರಿಕ್ಟನ್ ರಿಗೆ ತಲುಪಿಸಿದರು.
ಗಾಡ್ಝಿಲ್ಲಾ ಚಿತ್ರ ನಿರ್ಮಾಣದ ನಿರ್ಮಾಣಪೂರ್ವ ಹಂತದಲ್ಲೇ ಆರು ತಿಂಗಳಿಗಿಂತಲೂ ಹೆಚ್ಚು ಕಾಲವ್ಯಯ ಮಾಡಿದ ಜ್ಯಾನ್ ಡಿ ಬಾಂಟ್ ಆ ಚಿತ್ರದ ಹಣಕಾಸಿನ ಬಾಬ್ತಿನಲ್ಲಿ ಬೆಳೆದ ಭಿನ್ನಾಭಿಪ್ರಾಯದ ಕಾರಣ ಆ ಚಿತ್ರದಿಂದ ಹೊರಬಂದರು ಹಾಗೂ ಬೇಗನೆ ಟ್ವಿಸ್ಟರ್  ಚಿತ್ರನಿರ್ಮಾಣದ ಒಪ್ಪಂದಕ್ಕೆ ಸಹಿ ಹಾಕಿದರು. ಈ ಚಿತ್ರನಿರ್ಮಾಣವು ಹಲವಾರು ತೊಡರುಗಳನ್ನು ಎದುರಿಸಬೇಕಾಯಿತು. ಮೈಕಲ್ ಕ್ರಿಕ್ಟನ್ ಮತ್ತು ಅವರ ಪತ್ನಿ ಅನ್ನೆ-ಮೇರಿ ಮಾರ್ಟಿನ್ ರಿಗೆ ಈ ಚಿತ್ರದ ಚಿತ್ರಕಥೆ ಬರೆಯಲು $೨.೫ ಮಿಲಿಯನ್ ನೀಡಿಲಾಯಿತೆಂಬ ವರದಿಯಿದೆ. ೧೯೯೫ ರ ಬೇಸಿಗೆಯ ಆದಿಯಲ್ಲಿ ಜಾಸ್ ವೆಡನ್ ರನ್ನು ಚಿತ್ರಕಥೆಯ ಮರುಲೇಖನಕ್ಕಾಗಿ ಕರೆಸಿಕೊಳ್ಳಲಾಯಿತು. ವೆಡನ್ ಬ್ರಾಂಕೈಟಿಸ್ ನಿಂದ ನರಳತೊಡಗಿದಾಗ, ಸ್ಟೀವ್ ಝೈಲ್ಲಿಯನ್ ರನ್ನು ಕಥೆ ಬರೆಯಲು ಕರೆಯಲಾಯಿತು. ವೆಡನ್ ಗುಣಮುಖಗಾಗಿ ಹಿಂತಿರುಗಿಬಂದು ಚಿತ್ರಕಥೆಯ ಪುನರಾವರ್ತನೆಯ ಕಾರ್ಯವನ್ನು ಮೇ ೧೯೯೫ ರಲ್ಲಿ ಚಿತ್ರೀಕರಣ ಆರಂಭವಾದಂದಿನಿಂದ ಕೈಗೊಂಡರು. ಅವರು ಮದುವೆಯಾದನಂತರ ಈ ಚಿತ್ರದ ಕೆಲಸಕ್ಕೆ ತಿಲಾಂಜಲಿಯಿತ್ತರು ಹಾಗೂ ಚಿತ್ರ ನಿರ್ಮಾಣ ಆರಂಭವಾಗಿ ಇನ್ನೂ ಎರಡು ವಾರವಾಗಿದ್ದ ಅಂದಿನ ದಿನದಲ್ಲಿ ಜೆಫ್ ನಾಥನ್ಸನ್ ರನ್ನು ಚಿತ್ರೀಕರಣಸ್ಥಳಕ್ಕೆ ವಿಮಾನದಲ್ಲಿ ಕರೆಸಿಕೊಳ್ಳಲಾಯಿತು; ಅವರು ಪ್ರಮುಖ ಛಾಯಾಗ್ರಹಣ ಕೊನೆಯಾಗುವವರೆಗೆ ಚಿತ್ರಕಥೆಯನ್ನು ಬರೆದುಕೊಟ್ಟರು.
ಚಿತ್ರೀಕರಣ ಅರ್ಧಭಾಗ ಪೂರ್ಣಗೊಂಡಿದ್ದಾಗ ಬಿಲ್ ಪ್ಯಾಕ್ಸ್ ಟನ್ ಮತ್ತು ಹೆಲೆನ್ ಹಂಟ್ ಇಬ್ಬರೂ ತಾತ್ಕಾಲಿಕವಾಗಿ ಕುರುಡರಾಗಿದ್ದರು; ಹೊರಗೆ ಬಹಳವೇ ಬೆಳಕಿದ್ದುದರಿಂದ ಈ ಇಬ್ಬರು ನಟ ನಟಿಯರ ಹಿಂದಿನ ಆಕಾಶವು ಕಪ್ಪಗೆ ಹಾಗೂ ಬಿರುಗಾಳಿಕೂಡಿದಂತೆ ಕಾಣಬೇಕೆಂಬ ಕಾರಣದಿಂದ ಹೊರಗಿನ ಬೆಳಕಿಗಿಂತಲೂ ಹೆಚ್ಚಿನ ಬೆಳಕನ್ನು ಬಳಸಿ ಇದ್ದ ಪ್ರಕಾಶವನ್ನು ತಗ್ಗಿಸುವ ಸಲುವಾಗಿ ಉಪಯೋಗಿಸಿದ ಪ್ರಜ್ವಲವಾದ ಲ್ಯಾಂಪ್ ಗಳಿಗೆ ತಮ್ಮನ್ನು ಒಡ್ಡಿಕೊಂಡದ್ದರಿಂದ ಈ ರೀತಿಯ ತಾತ್ಕಾಲಿಕ ದೃಷ್ಟಿಬಾಧೆ ಉಂಟಾಯಿತು. "ಈ ಲ್ಯಾಂಪ್ ಗಳು ನಮ್ಮ ಕಣ್ಣುಗೊಂಬೆಗಳನ್ನೇ ಅಕ್ಷರಶಃ ಸುಟ್ಟುಬಿಟ್ಟವು. ನಾನು ನನ್ನ ಕೊಠಡಿಗೆ ಹಿಂತಿರುಗಿದಾಗ ನನಗೆ ಏನೇನೂ ಕಾಣಿಸುತ್ತಿರಲಿಲ್ಲ" ಎಂದು ಸ್ಮರಿಸುತ್ತಾರೆ ಪ್ಯಾಕ್ಸ್ ಟನ್. ಈ ಸಮಸ್ಯೆನ್ನು ಬಗೆಹರಿಸಲು ಈ ಕಿರಣಗಳ ಮುಂದೆ ಒಂದು ಪ್ಲೆಕ್ಸಿ ಗಾಜಿನ ಫಿಲ್ಟರ್ ಒಂದನ್ನು ಇಡಲಾಯಿತು. ನಟನಟಿಯರು ಈ ರಾಚುವ ಬೆಳಕಿನಿಂದ ಸುಧಾರಿಸಿಕೊಳ್ಳಲು ಕಣ್ಣಿಗೆ ಹಾಕಿಕೊಳ್ಳುವ ಹನಿಗಳನ್ನು ಹಾಕಿಕೊಂಡರು ಮತ್ತು ವಿಶೇಷ ಕನ್ನಡಕಗಳನ್ನು ಹಲವು ದಿನಗಳವರೆಗೆ ಧರಿಸಿದರು. ಬ್ಯಾಕ್ಟೀರಿಯಾಗಳಿದ್ದ ಒಂದು ಹಳ್ಳದಲ್ಲಿ ಚಿತ್ರೀಕರಣ ಮಾಡಿದ ನಂತರ ಹಂಟ್ ಮತ್ತು ಪ್ಯಾಕ್ಸ್ ಟನ್ ಹೆಪಟೈಟಿಸ್ ಬಾರದಂತೆ ಇಂಜೆಕ್ಷನ್ ಗಳನ್ನು ತೆಗೆದುಕೊಳ್ಳಬೇಕಾಯಿತು. ಅದೇ ದೃಶ್ಯದಲ್ಲಿ ಹಂಟ್ ಪದೇ ಪದೇ ತಮ್ಮ ತಲೆಯನ್ನು ತಗ್ಗಾದ ಮರದ ಸೇತುವೆಗೆ ತಗುಲಿಸಿಕೊಂಡರು; ಬಹಳವೇ ಪ್ರಯಾಸಕರವಾದ ಚಿತ್ರೀಕರಣದಿಂದ ಅವರು ಬಳಲಿದ್ದುದರಿಂದ ಸೇತುವೆ ಹೆಚ್ಚು ಎತ್ತರದಲ್ಲಿಲ್ಲ, ಏಳುವಾಗ ತಲೆ ತಗ್ಗಿಸದಿದ್ದರೆ ತಲೆಗೆ ಹೊಡೆಯುತ್ತದೆ ಎಂಬುದನ್ನು ಅವರು ಪುನಃ ಪುನಃ ಮರೆಯುತ್ತಿದ್ದರು. ಹಂಟ್ ಈ ಚಿತ್ರದಲ್ಲಿ ಒಂದು ಸ್ಟಂಟ್ ಮಾಡಿದರು; ಒಂದು ಜೋಳದ ಹೊಲದಲ್ಲಿ ವಾಹನವು ವೇಗವಾಗಿ ಚಲಿಸುತ್ತಿರುವಾಗ ಅವರು ವಾಹನದ ಬಾಗಿಲನ್ನು ತೆಗೆದರು, ಪ್ರಯಾಣಿಕನ ಬದಿಯ ಸ್ಥಳದಲ್ಲಿ ನಿಂತರು, ಹಾಗೂ ಆ ಬಾಗಿಲನ್ನು ಕ್ಷಣಕಾಲ ಕೈಬಿಟ್ಟಾಗ ತಮ್ಮ ತಲೆಯ ಪಾರ್ಶ್ವಭಾಗಕ್ಕೆ ಆ ಬಾಗಿಲಿನಿಂದ ಹೊಡೆತ ತಿಂದರು ಪರಿಣಾಮವಾಗಿ ಹಂಟ್ ರ ಮೆದುಳಿಗೆ ಪೆಟ್ಟು ಬಿದ್ದಿತೆಂದು ಕೆಲವು ಮೂಲಗಳು ಹೇಳುತ್ತವೆ. "ನಾನು ಹೆಲೆನ್ ರನ್ನು ಸಾಯುವಷ್ಟು ಪ್ರೀತಿಸುತ್ತೇನೆ, ಆದರೆ, ನಿಮಗೆ ತಿಳಿದಿರಲಿ, ಆಕೆ ಕೆಲವೊಮ್ಮೆ ಕೊಂಚ ಅಡನಾಡಿಯಂತಿರುತ್ತಾರೆ" ಎಂದರು ಡಿ ಬಾಂಟ್. ಹಂಟ್ "ನಾನು ಅಡನಾಡಿಯೇ? ಆ ವ್ಯಕ್ತಿ ನನ್ನ ಅಕ್ಷಿಪಟಲವನ್ನೇ ಸುಟ್ಟರು, ಆದರೆ ನಾನು ಅಡನಾಡಿ... ನಾನು ಒಳ್ಳೆಯವಳೆಂದು ನಾನು ತಿಳಿದಿದ್ದೆ. ಜ್ಯಾನ್ ಕಡೆಗೂ ನನ್ನನ್ನು ಹಾಗೆಂದುಕೊಳ್ಳುವರೋ ಇಲ್ಲವೋ ತಿಳಿಯದು, ಆದರೆ ಹಾಗೆಂದುಕೊಳ್ಳುವರು ಎಂಬ ಭರವಸೆಯನ್ನಂತೂ ಹೊಂದುತ್ತೇನೆ" ಎಂದು ಪ್ರತಿಕ್ರಿಯೆ ನೀಡಿದರು.
ಕೆಲವು ಸಿಬ್ಬಂದಿ ವರ್ಗದವರು ಡಿ ಬಾಂಟ್ "ಹತೋಟಿಯಲ್ಲಿ ಇಲ್ಲದವರು" ಎಂಬ ಅಭಿಪ್ರಾಯ ಹೊಂದಿ ಚಿತ್ರೀಕರಣ ಆರಂಭವಾದ ಐದು ವಾರಗಳಲ್ಲಿ ಚಿತ್ರೀಕರಣವನ್ನು ತೊರೆದು ಹೋದರು.೦/} ಡಾನ್ ಬರ್ಜೆಸ್ ರ ಮುಖಂಡತ್ವದ ಛಾಯಾಗ್ರಾಹಕರ ತಂಡವು ಡಿ ಬಾಂಟ್ ಬಗ್ಗೆ "ಅವರು ನೋಡುವವರೆಗೆ ಅವರಿಗೆ ಏನು ಬೇಕೆಂಬುದು ಅವರಿಗೇ ತಿಳಿದಿರುವುದಿಲ್ಲ. ಅವರು ಒಂದು ದಿಕ್ಕಿನಲ್ಲಿ ಚಿತ್ರೀಕರಣ ಮಾಡುತ್ತಾರೆ, ಈ ಕ್ಯಾಮೆರಾದ ದೃಶ್ಯದ  ಹಿಂದೆಯೇ ಎಲ್ಲಾ ಛಾಯಾಗ್ರಹಣ ಸಲಕರಣೆಗಳನ್ನು ಇರಿಸಿಕೊಂಡು ಚಿತ್ರೀಕರಿಸುತ್ತಾರೆ, ಮರುಕ್ಷಣದಲ್ಲೇ ಆ ದೃಶ್ಯವನ್ನು ಬೇರೆ ಕೋನದಿಂದ ಚಿತ್ರೀಕರಿಸಬೇಕೆಂದು ಹೇಳುತ್ತಾರೆ; ಆ ದೃಶ್ಯವನ್ನು ಆ ದಿಕ್ಕಿನಿಂದ ಸೆರೆಹಿಡಿಯಲು ನಾವು ಎಲ್ಲಾ ಸಲಕರಣೆಗಳನ್ನೂ ಸ್ಥಳಾಂತರಿಸಬೇಕು, ನಾವು ಅವನ್ನು ಸ್ಥಳಾಂತರಿಸುತ್ತಿರುವಾಗಲೇ ನಾವು ಬಹಳ ವಿಳಂಬ ಮಾಡುತ್ತಿದ್ದೇವೆಂದು ಕ್ರುದ್ಧರಾಗುತ್ತಾರೆ ... ತಪ್ಪೆಲ್ಲಾ ಎಂದೂ ಬೇರೆಯವರದೇ, ಅವರದು ಎಂದೂ ಯಾವುದೂ ತಪ್ಪಿಲ್ಲ" ಎನ್ನುತ್ತಾ ನಿರ್ಮಾಣತಂಡದಿಂದ ಐದು ವಾರಗಳ ನಂತರ ಹೊರನಡೆದರು. "ಹವಾಗುಣದಲ್ಲಿ ಬಹಳ ಬೇಗ ಬದಲಾವಣೆಗಳಾಗುತ್ತಿದ್ದವು, ನಾವು ದಿನಕ್ಕೆ ಮೂರು ದೃಶ್ಯಗಳನ್ನಾದರೂ ಚಿತ್ರೀಕರಿಸಬೇಕೆಂಬ ಹಂಚಿಕೆ ಇದ್ದಿತು. ಅಷ್ಟು ದೃಶ್ಯಗಳಿಗೆ, ಬದಲಾಗುತ್ತಿರುವ ಹವಾಗುಣದ ವೇಗಕ್ಕೆ ತಕ್ಕಂತೆ ಡಾನ್ ಗೆ ಹೊಂದಿಕೊಳ್ಳಲು ಕಷ್ಟವಾಗುತ್ತಿತ್ತು" ಎನ್ನುತ್ತಾರೆ ಡಿ ಬಾಂಟ್. ಹೇಳಿದುದನ್ನು ಅರ್ಥ ಮಾಡಿಕೊಳ್ಳದ ಒಬ್ಬ ಕ್ಯಾಮರಾ ಸಹಾಯಕನನ್ನು ಡಿ ಬಾಂಟ್ ಹೊಡೆದು ಬೀಳಿಸಿದ ದಿನ ಬರ್ಜೆಸ್ ಮತ್ತು ಅವರ ತಂಡ ಚಿತ್ರೀಕರಣದಿಂದ ಹೊರನಡೆದರು, ಚಿತ್ರತಂಡವು ಸ್ಥಂಭೀಭೂತವಾಯಿತು. ಬರ್ಜೆಸ್ ಮತ್ತು ಅವರ ಸಿಬ್ಬಂದಿವರ್ಗ ಮತ್ತೊಂದು ತಂಡವು ಬರುವವರೆಗೆ, ಮತ್ತೊಂದು ವಾರದವರೆಗೆ, ಮುಂದುವರೆಯಿತು; ನಂತರ ಈ ತಂಡದ ಸ್ಥಾನವನ್ನು ಜ್ಯಾಕ್ ಎನ್. ಗ್ರೀನ್ ತುಂಬಿದರು. ಚಿತ್ರೀಕರಣ ಮುಗಿಯುವ ಹಂತದಲ್ಲಿದ್ದಾಗ, ಸುಳಿವು ನೀಡಿದಾಕ್ಷಣ ಕುಸಿದುಬೀಳುವಂತೆ ಏರ್ಪಡಿಸಿದ್ದ ಹೈಡ್ರಾಲಿಕ್ ಮನೆಯ ಸೆಟ್ ಒಂದನ್ನು ಗ್ರೀನ್ ಆ ಸೆಟ್ ನ ಒಳಗೆ ಇರುವಾಗಲೇ ಅಚಾತುರ್ಯದಿಂದ ಬೀಳಿಸಿಬಿಡಲಾಯಿತು. ಹೊರೆಯಿದ್ದ ಚಾವಣಿಯು ಕುಸಿದಾಗ ಗ್ರೀನ್ ರ ತಲೆ ಮತ್ತು ಬೆನ್ನಿಗೆ ಪೆಟ್ಟಾಗಿ ಅವರನ್ನು ಆಸ್ಪತ್ರೆಗೆ ದಾಖಲಿಸಲಾಯಿತು. ಗ್ರೀನ್ ಕಡೆಯ ಎರಡು ದಿನಗಳ ಪ್ರಮುಖ ಚಿತ್ರೀಕರಣದಿಂದ ದೂರ ಉಳಿಯಬೇಕಾಯಿತು; ಆ ಅವಧಿಯಲ್ಲಿ ಡಿ ಬಾಂಟ್ ರೇ ಛಾಯಾಗರಹಣ ನಿರ್ದೇಶನದ ಹೊಣೆಯನ್ನೂ ಹೊತ್ತರು.
ಟ್ವಿಸ್ಟರ್ ನ ಚಿತ್ರೀಕರಣದ ಖರ್ಚು ಸುಮಾರು $೭೦ ಮಿಲಿಯನ್, ಅದರಲ್ಲಿ $೨–೩ ಮಿಲಯನ್ ಅನ್ನು ನಿರ್ದೇಶಕರಿಗೆ ನೀಡಲಾಯಿತು ಎನ್ನುತ್ತಾರೆ ಡಿ ಬಾಂಟ್. ೧೯೯೬ ರ ಮಾರ್ಚ್ ಮತ್ತು ಏಪ್ರಿಲ್ ನಲ್ಲಿ ನಡೆದು ಕೊನೆಯ ಘಳಿಗೆಯ ಮರುಚತ್ರೀಕರಣಗಳು (ಜೋ ಮಗುವಾಗಿದ್ದಾಗಿನ ದೃಶ್ಯದ ಬಗ್ಗೆ ಸರಿಯಾದ ವಿವರಣೆ ನೀಡುವಂತಹ ದೃಶ್ಯವನ್ನು ತೆಗೆಯಲು) ಹಾಗೂ ನಿರ್ಮಾಣಾನಂತರದ ದಿನಗಳಲ್ಲಿ ILM ನಲ್ಲಿ ಅಗತ್ಯವಾದಂತಹ ಹೆಚ್ಚುವರಿ ಸಮಯಕ್ಕೆ ತೆತ್ತ ಹಣ, ಎಲ್ಲಾ ಸೇರಿ ಚಿತ್ರದ ಖರ್ಚು $೯೦ ಮಿಲಿಯನ್ ಮುಟ್ಟಿತೆಂದು ಅಂದಾಜಿಸಲಾಗಿತ್ತು. ಮಿಷನ್ ಇಂಪಾಸಿಬಲ್ ಚಿತ್ರವು ಬಿಡುಗಡೆಗೊಳ್ಳುವುದಕ್ಕೆ ಮುನ್ನ ಎರಡು ವಾರಾಂತ್ಯಗಳಾದರೂ ಸಿಗಲೆಂಬ ಉದ್ದೇಶದಿಮದ ಈ ಚಿತ್ರವನ್ನು ವಾರ್ನರ್ ಬ್ರದರ್ಸ್ ಮೇ ೧೭ ರ ಬದಲಿಗೆ ಮೇ ೧೦ ರಂದೇ ಬಿಡುಗಡೆ ಮಾಡಿದರು.
ಈ ಚಿತ್ರಕ್ಕ ನ್ಯೂಝಿಲೆಂಡ್ ನಲ್ಲಿ PG  ಮನ್ನಣೆ ದೊರೆಯಿತು ಹಾಗೂ   "ಬಹಳ ದುರ್ಜಯವಾದ ವಾತಾವರಣವನ್ನು ತೀವ್ರತರವಾಗಿ/ಬಹಳ ಸ್ಪಷ್ಟವಾಗಿ ತೋರಿಸಿದುದಕ್ಕೆ" USAಯಲ್ಲಿ PG-೧೩   ಮನ್ನಣೆಯನ್ನು ಪಡೆಯಿತು.
ಧ್ವನಿಪಥ
ಟ್ವಿಸ್ಟರ್ ನಲ್ಲಿ ಸಾಂಪ್ರದಾಯಿಕ ಚಿತ್ರಸಂಗೀತದ ಹಾಡುಗಳು ( ಮಾರ್ಕ್ ಮ್ಯಾನ್ಸಿನಾರಿಂದ) ಇದೆ, ಅಲ್ಲದೆ ಹಲವಾರು ರಾಕ್ ಸಂಗೀತದ ಹಾಡುಗಳೂ ಇವೆ. ಈ ವಿಧದಲ್ಲಿ ಒಂದು ವಾದ್ಯಗಳಲ್ಲೇ ನುಡಿಸಲ್ಪಟ್ಟ ಶೀರ್ಷಿಕಾಗೀತೆಯೂ ಇದೆ; ಈ ಶೀರ್ಷಿಕಾಗೀತೆಯ ರಚನೆ ಮತ್ತು ನುಡಿಸುವಿಕೆಯು ವ್ಯಾನ್ ಹಾಲೆನ್ ರದಾಗಿದೆ. ರಾಕ್ ಧ್ವನಿಮುದ್ರಣ ಮತ್ತು ಸಂಗೀತಭರಿತ ಹಾಡುಗಳನ್ನು ಪ್ರತ್ಯೇಕವಾಗಿ ಕಾಂಪ್ಯಾಕ್ಟ್ ಡಿಸ್ಕ್ ಗಳಲ್ಲಿ ಬಿಡುಗಡೆ ಮಾಡಲಾಯಿತು.
ಸಂಗೀತದಲ್ಲಿನ ಗೀತೆಗಳು
ಚಿತ್ರದಲ್ಲಿದ್ದು, ಧ್ಚನಿಮುದ್ರಣವಾಗಿ ಅಥವಾ ಹಾಡುಗಳ ಸಿಡಿಯಲ್ಲಾಗಲಿ ಬಿಡುಗಡೆಯಾಗದ ಕೆಲವು ಹಾಡುಗಳಿದ್ದವು; ಅದರಲ್ಲಿ ಗಮನಾರ್ಹವಾದುದೆಂದರೆ ಹ್ಯೂಮನ್ಸ್ ಬೀಯಿಂಗ್ ಗೆ ಪರಿಚಯಿಸುವಂತಹ ವಾದ್ಯಸಂಗೀತ - ಜೋ ರ ತಂಡವು ವಕೀಟಾ ಬಿಟ್ಟು ಹೇಯ್ಲ್ ಸ್ಟಾರ್ಮ್ ಹಿಲ್ ಸುಂಟರಗಾಳಿಯನ್ನು ಬೆಂಬತ್ತುವಾಗ ಈ ಹಾಡು ಹಿನ್ನೆಲೆಯಲ್ಲಿ ನುಡಿಸಲಾಗಿದೆ. ಇತರ, ಕಡಿಮೆ ಪ್ರಸಿದ್ಧಿ ಪಡೆದ ಹಾಗೂ ಸಿಡಿಗಳಿಂದ ಹೊರತಾದ ಹಾಡುಗಳ ಪೈಕಿ ಮೊದಲು ಜೊನಾಸ್ ರನ್ನು ಭೇಟಿಯಾದಾಗ ಇರುವ "ಗೋಯಿಂಗ್ ಗ್ರೀನ್" ನ ವಿಸ್ತೃತ ಆವೃತ್ತಿಯ ಹಾಡು ಮತ್ತು ಸುಂಟರಗಾಳಿಯನ್ನು ಮೊದಲು ಕಂಡಾಗ ನುಡಿಸಿರುವ ಒಂದು ಸಣ್ಣ ಗೀತೆ. ವಿಪರ್ಯಾಸವೆಂದರೆ ಚಿತ್ರದಲ್ಲೇ ಇಲ್ಲದ ಕೆಲವು ಹಾಡಿನ ತುಣುಕುಗಳನ್ನು ಸಿಡಿಯಲ್ಲಿ ಅಳವಡಿಸಿಕೊಳ್ಳಲಾಗಿದೆ. ಈ ತುಣುಕುಗಳ ಪೈಕಿ - ಆದರೆ ಈ ತುಣುಕುಗಳಿಗಷ್ಟೇ ಸೀಮಿತವಾಗದೆ - ಸಿಡಿಯಲ್ಲಿ ಕಾಣಿಸಿಕೊಂಡಿರುವ ಹಾಡುಗಳೆಂದರೆ "ವೇರ್ಸ್ ಮೈ ಟ್ರಕ್," "ಡಿಚ್" ನ ಉತ್ತರಾರ್ಧ, "ವಿ ಆರ್ ಆಲ್ಮೋಸ್ಟ್ ದೇರ್" ನ ಉತ್ತರಾರ್ಧ ಮತ್ತು "ಮೊಬೈಲ್ ಹೋಂ." ನ ಪೂರ್ವಾರ್ಧ
ಸ್ವೀಕೃತಿ
ಟ್ವಿಸ್ಟರ್ ಮಿಶ್ರ ಪ್ರತಿಕ್ರಿಯೆಯನ್ನು ಪಡೆಯಿತು; ರಾಟನ್ ಟೊಮ್ಯಾಟೋಸ್ ಅದಕ್ಕೆ ೫೮% ಅಂಕಗಳನ್ನು ನೀಡಿತು, ಮತ್ತು   score of ೬೮ at ಮೆಟಾಕ್ರಿಟಿಕ್ ಅದಕ್ಕೆ ಒಂದು ತೂಗಿನೀಡಿದ ಸರಾಸರಿ ೬೮ ಅಂಕಗಳನ್ನು ನೀಡಿತು.
ರೋಜರ್ ಎಲ್ಬರ್ಟ್ ಈ ಚಿತ್ರಕ್ಕೆ ಗರಿಷ್ಠ ನಾಲ್ಕರಲ್ಲಿ ಎರಡೂವರೆ ಸ್ಟಾರ್ ಗಳನ್ನು ನೀಡುತ್ತಾ "ನಿಮಗೆ ಕಿವಿಗಡಚಿಕ್ಕುವ, ಬುದ್ಧಿಗೆ ಕೆಲಸವಿಲ್ಲದ, ಕೌಶಲ್ಯಯುತ, ಸತ್ಯದಿಂದ ದೂರವಾದ ವಿನೋದ ಬೇಕೆ? ಹಾಗಿದ್ದರೆ ಟ್ವಿಸ್ಟರ್ ನೋಡಿ. ಆಲೋಚನೆಗೆ ಹಚ್ಚಬೇಕೆ? ಹಾಗಾದರೆ ಇದನ್ನು ನೋಡುವ ಮುನ್ನ ಮತ್ತೊಮ್ಮೆ ಯೋಚಿಸಿ" ಎಂದು ಬರೆದರು. ನ್ಯೂ ಯಾರ್ಕ್ ಟೈಮ್ಸ್ ಗಾಗಿ ಜಾನೆಟ್ ಮಸ್ಲಿನ್ ಬರೆದ ವಿಮರ್ಶೆಯಲ್ಲಿ ಅವರು "ಅದು ಹೇಗೋ ಏನೋ, ಟ್ವಿಸ್ಟರ್  ರೋಲರ್-ಕೋಸ್ಟರ್ ರೈಡ್ ನಂತೆ ಸೊಂಪಾಗಿಯೂ, ಮೇಲುಸ್ತರದಲ್ಲಿಯೂ ಉಳಿದುಕೊಂಡು, ನಿಜವಾದ ಅಪಾಯದ ಚಿಂತೆಯನ್ನು ಸರಿಸುಮಾರು ಇಲ್ಲದಿರುವಂತೆಯೇ ತೋರಿಸುತ್ತದೆ" ಎಂದು ಬರೆದರು. . ಎಂಟರ್ಟೈನ್ಮೆಂಟ್ ವೀಕ್ಲಿ ಈ ಚಿತ್ರಕ್ಕೆ B ಮನ್ನಣೆ ನೀಡಿತು ಹಾಗೂ ಲಿಸಾ ಷ್ವಾರ್ಝ್ ಬಾಮ್ "ಆದರೂ ನನ್ನ ಮನದಲ್ಲಿ ಬಹಳ ಕಾಲದವರೆಗೆ ಉಳಿಯುವುದು ಗಾಳಿಯಹೊಡೆತಕ್ಕೆ ಸಿಲುಕಿದ ಜಾನುವಾರುಗಳು.  ಹಾಗೂ ಈ ದೃಶ್ಯಗಳೇ, ಹ್ರಸ್ವರೂಪದಲ್ಲಿಯೇ ಹೇಳುವುದಾದರೆ, ಒಳಿತು ಮತ್ತು ಕೆಡಕುಗಳನ್ನು ಒಟ್ಟಾಗಿ ತೋರಿಸುತ್ತದೆ; ಇದು ಇಷ್ಟಪಡುವಷ್ಟು ಗದ್ದಲದಿಂದ ಕೂಡಿದೆ ಹಾಗೂ ಈ ಬೇಸಿಗೆಯ ಅತ್ಯಂತ ಯಶಸ್ವಿ ಚಿತ್ರವಾಗಿದೆ" ಎಂದು ಬರೆದರು. ಲಾಸ್ ಏಂಜಲೀಸ್ ಟೈಮ್ಸ್ ನ ಕೆನೆತ್ ಟ್ಯುರನ್ ತಮ್ಮ ವಿಮರ್ಶೆಯಲ್ಲಿ "ಆದರೆ ಈ ಸರ್ಕಸ್ ನ ರಿಂಗ್ ಮಾಸ್ಟರ್, ಯಾರಿಲ್ಲದೆ ಏನೂ ಸಾಧ್ಯವಿಲ್ಲವೋ, ಅವರು ಡಿ ಬಾಂಟ್. ಅವರನ್ನು ಈಗಲಾದರೂ ಹಾಲಿವುಡ್ ನ ಶ್ರೇಷ್ಠ ಸಾಹಸ ಪರಿಣಿತರೆಂದು ಪರಿಗಣಿಸಬೇಕು. ವೀಕ್ಷಕರು ಕುಳಿತಲ್ಲೇ ತಿರುಗುವಂತೆ ಮತ್ತು ತಿಣುಕುವಂತೆ ಮಾಡುವುದರಲ್ಲಿ ವಿಶೇಷ ಹಿಡಿತವನ್ನು ಇವರು ಸಾದಿಸಿರುವರು, ನಟರೊಡನೆಯೇ ನಾವೂ ಆ ಅನುಭವಗಳನ್ನು ಹೊಂದುತ್ತಿರುವಂತೆ ಭಾಸವಾಗುವ ಹಾಗೆ ಮಾಡಬಲ್ಲ ಕುಶಲಕರ್ಮಿ, ಡಿ ಬಾಂಟ್ ಸಾಹಸ ಮತ್ತು ಕೌತುಕವನ್ನೂ ನೃತ್ಯನಿರ್ದೇಶಿಸುವಂತೆ ನಿರ್ದೇಶಿಸಬಲ್ಲರು, ಇದೆಲ್ಲವನ್ನೂ ಅವರು ಒಂದು ಚಿಟಿಕೆ ಹೊಡೆಯುವಷ್ಟೇ ಸುಲಭವಾಗಿ ಸಾಧಿಸಬಲ್ಲರು" ಎಂದು ಬರೆದರು. ಟೈಮ್ ಮ್ಯಾಗಝೀನ್ ನ ರಿಚರ್ಡ್ ಸ್ಖಿಕ್ಕೆಲ್ "ಸಾಹಸದ ದೃಶ್ಯಗಳಲ್ಲಿ ಮಾರಣಾಂತಿಕವಾದ ಅಥವಾ ದಯನೀಯವಾದ ಪರಿಸ್ಥಿತಿಗಳನ್ನು ತೋರಿಸದಿದ್ದರೆ ಅದು ಚಿತ್ತಚಾಂಚಲ್ಯವನ್ನು ಮೂಡಿಸುವುದು.  ಸ್ವಲ್ಪ ಸಮಯ ಕಳೆಯುತ್ತಲೇ ನೀವು ಸುಂಟರಗಾಳಿಯನ್ನು ವೀಕ್ಷಿಸುತ್ತಿರುವುದಿಲ್ಲ, ವಿಶೇಷ-ಪರಿಣಾಮಗಳನ್ನು (ಸ್ಪೆಷಲ್ ಎಫೆಕ್ಟ್ಸ್) ವೀಕ್ಷಿಸುತ್ತಿರುತ್ತೀರಿ" ಎಂದು ಬರೆದರು. ವಾಷಿಂಗ್ಟನ್ ಪೋಸ್ಟ್ ಗಾಗಿ ಡೆಸ್ಸನ್ ಹೋವ್ ಹೀಗೆ ವಿಮರ್ಶಿಸಿದ್ದಾರೆ "ಇದು ಕಥಾನಕ ಮತ್ತು ನಟರ ಕೌಶಲಗಳ ಮೇಲೆ ತಾಂತ್ರಿಕತೆಯು ಸಾಧಿಸಿರುವ ವಿಜಯ. ಇಲ್ಲಿ ಪಾತ್ರಧಾರಿಗಳು ಸುಮ್ಮನೆ ಕೆಲವು ಜೋಕ್ ಗಳನ್ನು ಹೇಳಲು, ಬಿರುಗಾಳಿ, ಮಳೆ ಬಂದಾಗ ಹೆದರಿ ಅಡಗಿ ಕುಳಿತುಕೊಳ್ಳಲು ಹಾಗೂ ಸುಂಟರಗಾಳಿಗಳು ಬರುವ ಮಧ್ಯಂತರದಲ್ಲಿ ಸುಮ್ಮನೆ ಕಾಲ ಕಳೆಯಲು ಮಾತ್ರ ಇದ್ದಾರೆ".
ನಗರ ದಂತಕತೆ
ಮೇ ೨೪, ೧೯೯೬ ರಂದು ನಯಾಗರಾ ಫಾಲ್ಸ್, ಆಂಟಾರಿಯೋದಲ್ಲಿದ್ದ ಒಂದು ಡ್ರೈವ್-ಇನ್ ಥಿಯೇಟರ್ ಟ್ವಿಸ್ಟರ್ ಚಿತ್ರವನ್ನು ತೆರೆಗಾಣಿಸಬೇಕೆನ್ನುವ ಸಂದರ್ಭದಲ್ಲಿಯೇ ಸುಂಟರಗಾಳಿಯೊಂದು ಧ್ವಂಸ ಮಾಡಿತು; ನಿಜಜೀವನದಲ್ಲಿಯೂ ಈ ಹಿಂದೆ ಚಿತ್ರದಲ್ಲಿ ತೋರಿಸಿದಂತಹ ದೃಶ್ಯಕ್ಕೆ ಸಮಾನವಾದ ದೃಶ್ಯ ಮರುಕಳಿಸಿದುದು ಸೋಜಿಗವೇ ಸೈ. ಚಿತ್ತದಲ್ಲಿ ಸುಂಟರಗಾಳಿಯೊಂದು ದ ಶೈನಿಂಗ್ ಚಿತ್ರವನ್ನು ಡ್ರೈವ್-ಇನ್ ಥಿಯೇಟರ್ ನವರು ತೋರಿಸುತ್ತಿರುವಾಗ ಥಿಯೇಟರನ್ನು ಅಪ್ಪಳಿಸಿ ಧ್ವಂಸ ಮಾಡುವ ದೃಶ್ಯವಿದೆ. ಈ ವಾಸ್ತವಕ್ಕೆ ಬಣ್ಣಕಟ್ಟಿದ ನಾಗರಿಕ ದಂತಕಥೆಯೊಂದು ಹುಟ್ಟಿಕೊಂಡು ಆ ಥಿಯೇಟರ್ ಸುಂಟರಗಾಳಿ ಬಡಿದಾಗ ನಿಜಕ್ಕೂ ಟ್ವಿಸ್ಟರ್ ಚಿತ್ರವನ್ನೇ ತೋರಿಸುತ್ತಿದ್ದಿತೆಂಬ ಸುದ್ದಿ ಹರಡಿತು.
ಮೇ ೧೦, ೨೦೧೦ ರಂದು ಫೇಯ್ರ್ ಫಾಕ್ಸ್, ಓಕ್ಲಹೋಮಾದಲ್ಲಿನ, ಟ್ವಿಸ್ಟರ್ ಚಿತ್ರದ ಹಲವಾರು ದೃಶ್ಯಗಳನ್ನು ಚಿತ್ರೀಕರಿಸಿದ, ತೋಟದಮನೆಯೊಂದು ಸುಂಟರಗಾಳಿಗೆ ಸಿಲುಕಿ ನಾಶವಾಯಿತು. ಮಾಜಿ ಓಕ್ಲಹೋಮಾದ ಸೆನೇಟರ್ ಮತ್ತು ಆ ತೋಟದ ಮನೆಯ ಮಾಲಿಕರಾದ ಜೆ, ಬೆರಿ ಹ್ಯಾರಿಸನ್ ಆ ಸುಂಟರಗಾಳಿಯು ಚಿತ್ರದಲ್ಲಿ ತೋರಿಸಿದಂತಹ ಸುಂಟರಗಾಳಿಯನ್ನೇ ಬೆಚ್ಚಿಬೀಳುವಷ್ಟು ಮಟ್ಟಕ್ಕೆ ಹೋಲುತ್ತಿತ್ತೆಂದು ಹೇಳಿದರು. ಹ್ಯಾರಿಸನ್ ೧೯೭೮ ನೆಯ ಇಸವಿಯಿಂದ ಆ ಮನೆಯಲ್ಲಿ ವಾಸವಾಗಿದ್ದರು.
ಬಾಹ್ಯ ಕೊಂಡಿಗಳು‌‌
ವರ್ಗ:1996ರ ಚಲನಚಿತ್ರಗಳು ವರ್ಗ:ಅಮೆರಿಕದ ದುರಂತ ಚಲನಚಿತ್ರಗಳು ವರ್ಗ:1990 ರ ದುರಂತ ಚಲನಚಿತ್ರಗಳು ವರ್ಗ:ಓಕ್ಲಹೋಮಾದಲ್ಲಿ ಕಥೆಯನ್ನು ಹೊಂದಿದಂತಹ ಚಲನಚಿತ್ರಗಳು ವರ್ಗ:ಓಕ್ಲಹೋಮಾದಲ್ಲಿ ಚಿತ್ರೀಕರಣಗೊಂಡ ಚಲನಚಿತ್ರಗಳು ವರ್ಗ:ಅಯೋವಾದಲ್ಲಿ ಚಿತ್ರೀಕರಣಗೊಂಡ ಚಲನಚಿತ್ರಗಳು ವರ್ಗ:ಕನ್ಸಾಸ್ ನಲ್ಲಿ ಚಿತ್ರೀಕರಣಗೊಂಡ ಚಿತ್ರಗಳು ವರ್ಗ:ಪೂರ್ವಸ್ಮೃತಿಯ ರೀತಿಯಲ್ಲಿ ಚಿತ್ರೀಕರಿಸಿದ ಚಲನಚಿತ್ರಗಳು ವರ್ಗ:ಮೈಕಲ್ ಕ್ರಿಕ್ಟನ್ ರ ಚಿತ್ರಕಥೆ ವರ್ಗ:ಬಿರುಗಾಳಿ ಬೆಂಬತ್ತುವವರು ವರ್ಗ:ಸ್ಟೀವನ್ ಸ್ಪೀಲ್ಬರ್ಗ್ ನಿರ್ಮಿಸಿದ ಚಲನಚಿತ್ರಗಳು ವರ್ಗ:ಜ್ಯಾನ್ ಡಿ ಬಾಂಟ್ ನಿರ್ದೇಶಿಸಿದ ಚಲನಚಿತ್ರಗಳು ವರ್ಗ:ವಾರ್ನರ್ ಬ್ರದರ್ಸ್‌‌ ಚಲನಚಿತ್ರಗಳು ವರ್ಗ:ಯೂನಿವರ್ಸಲ್ ಪಿಕ್ಚರ್ಸ್ ನವರ ಚಲನಚಿತ್ರಗಳು ವರ್ಗ:ಆಂಬ್ಲಿನ್‌ ಎಂಟರ್‌ಟೈನ್‌ಮೆಂಟ್‌ ಚಲನಚಿತ್ರಗಳು
ಯಶೋಧಾ
ವ್ಯುತ್ಪತ್ತಿ
ಯಶೋದಾ ಎಂಬ ಹೆಸರಿನ ಅರ್ಥ 'ಖ್ಯಾತಿ ಅಥವಾ ಕೀರ್ತಿ ಕೊಡುವವಳು'
ದಂತಕಥೆಗಳು
link=//upload.wikimedia.org/wikipedia/commons/thumb/1/19/Meister_der_Bh%C3%A2gavata-Pur%C3%A2na-Handschrift_001.jpg/220px-Meister_der_Bh%C3%A2gavata-Pur%C3%A2na-Handschrift_001.jpg|left|thumb| ಯಶೋದೆ ಬಾಲ ಕೃಷ್ಣನಿಗೆ ಸ್ನಾನ ಮಾಡುವುದು- [[ಭಾಗವತ ಪುರಾಣ|ಭಾಗವತ ಪುರಾಣದ ಹಸ್ತಪ್ರತಿಯ ಚಿತ್ರಣ, ಸಿ. ಕ್ರಿ.ಶ ೧೫೦೦ ]] link=//upload.wikimedia.org/wikipedia/commons/thumb/f/f4/Yashoda_with_infant_Krishna_early_12th_century_Tamil_Nadu_Pudukkottai_and_Tanjavur_districts.jpg/220px-Yashoda_with_infant_Krishna_early_12th_century_Tamil_Nadu_Pudukkottai_and_Tanjavur_districts.jpg|right|thumb| ೧೨ ನೇ ಶತಮಾನದ [[ಚೋಳ ವಂಶ|ಚೋಳರ ಅವಧಿ ಆರಂಭದಲ್ಲಿಶಿಶು ಕೃಷ್ಣನೊಂದಿಗೆ ಸಾಕು ತಾಯಿ ಯಶೋದೆ. ತಮಿಳುನಾಡು, ಭಾರತ.]]
ಮೂಲ
ಭಾಗವತ ಪುರಾಣದ ಪ್ರಕಾರ ಯಶೋಧೆಯು ವಸು, ದ್ರೋಣನ ಪತ್ನಿ ಧರನ ಅವತಾರ. ನಂದಾ ಅವರೊಂದಿಗಿನ ವಿವಾಹವನ್ನು ಹೊರತುಪಡಿಸಿ ಯಶೋಧಾ ಅವರ ಆರಂಭಿಕ ಜೀವನದ ಬಗ್ಗೆ ಸ್ವಲ್ಪವೂ ತಿಳಿದಿಲ್ಲ. ಮಥುರಾದ ಅಧಿಪತಿಯಾದ ಕಂಸನು ಕೃಷ್ಣನು ಹುಟ್ಟಿದ ಕೂಡಲೇ ಅವನನ್ನು ಕೊಲ್ಲಲು ನಿರ್ಧರಿಸಿದನು. ಕೃಷ್ಣನನ್ನು ಕಂಸನಿಂದ ರಕ್ಷಿಸುವ ಸಲುವಾಗಿ, ಕೃಷ್ಣ ಮತ್ತು ಯೋಗನಿದ್ರ ಅಥವಾ ಯೋಗಮಾಯ ಕ್ರಮವಾಗಿ ದೇವಕಿ ಮತ್ತು ಯಶೋದೆಯ ಗರ್ಭದಿಂದ ಒಂದೇ ಸಮಯದಲ್ಲಿ ಜನಿಸಿದರು ಮತ್ತು ವಸುದೇವ ಅನಕದುಂದುಭಿಯಿಂದ ವಿನಿಮಯಗೊಂಡರು. ಕೃಷ್ಣನು ಯಶೋದೆಯ ಸಾಕು ಮಗನಾಗಿ ಉಳಿದುಕೊಂಡನು.
ವಿವಿಧ ಬಾಲ್ಯದ ಪ್ರಸಂಗಗಳು ಅಥವಾ ಕೃಷ್ಣನ ಲೀಲೆಗಳು, ಯಶೋದೆಯ ಮನೆಯಲ್ಲಿ ಬೆಳೆದವು. ಇದು ಉತ್ತರ ಭಾರತದ ಹಿಂದೂ ಧಾರ್ಮಿಕ ಪಠ್ಯಗಳಲ್ಲಿ ವಿಪುಲವಾಗಿವೆ.
ಕೃಷ್ಣನ ಬಾಯಿಯಲ್ಲಿ ಬ್ರಹ್ಮಾಂಡದ ಸಾಕ್ಷಿಯಾಗಿದೆ
ನಲಕುವರ ಮತ್ತು ಮಣಿಗ್ರೀವನ ವಿಮೋಚನೆ
ಭಾಗವತ ಪುರಾಣದ ಪ್ರಕಾರ ಒಮ್ಮೆ ಕೃಷ್ಣನು ಮರಳಿನಲ್ಲಿ ಆಟವಾಡುತ್ತಿದ್ದನು ಮತ್ತು ಅದನ್ನು ನುಂಗುತ್ತಿದ್ದನು. ಇದನ್ನು ನೋಡಿದ ಯಶೋದೆಯು ಕೃಷ್ಣನ ಮೇಲೆ ಕೋಪಗೊಂಡಳು ಮತ್ತು ಅವನನ್ನು ರುಬ್ಬುವ ಕಲ್ಲಿಗೆ ಕಟ್ಟಿ ಅವನನ್ನು ಶಿಕ್ಷಿಸಿದಳು. ಮಗುವು ರುಬ್ಬುವ ಕಲ್ಲನ್ನು ಮಾರುತ್ರು ಎಂಬ ಮರಕ್ಕೆ ಎಳೆದುಕೊಂಡು ಹೋಗಿ ಅವಳಿ ಮರಗಳ ನಡುವೆ ಹೊಡೆದುಕೊಂಡಿತು. ತಕ್ಷಣವೇ ಮರಗಳು ಕುಬೇರನ ಮಕ್ಕಳಾದ ನಲಕುವರ ಮತ್ತು ಮಣಿಗ್ರೀವ ಅವರ ಮೂಲ ರೂಪಗಳನ್ನು ಮರಳಿ ಪಡೆದವು. ದೇವತೆಗಳು ನಾರದನ ಮಾತಿಗೆ ಕಿವಿಗೊಡದ ಕಾರಣ ಶಾಪಗ್ರಸ್ತರಾಗಿದ್ದರು. ಕೃಷ್ಣನನ್ನು ಭೇಟಿಯಾದ ನಂತರ ಅವರ ಶಾಪದಿಂದ ವೃಕ್ಷಗಳಾಗಿ ವಿಮೋಚನೆಗೊಂಡರು. ಅವರು ಮಗುವಿಗೆ ನಮನ ಸಲ್ಲಿಸಿದರು. ಅವರು ಮಗುವಿಗೆ ಆಶೀರ್ವದಿಸಿ ಇಬ್ಬರೂ ವೈಶ್ರವಣಪುರಿಗೆ ಮರಳಿದರು.
ಯಶೋದೆಯ ಪುನರ್ಜನ್ಮ
ಪ್ರಾದೇಶಿಕ ಸಂಪ್ರದಾಯದ ಪ್ರಕಾರ ದ್ವಾಪರ ಯುಗದಲ್ಲಿ ಯಶೋದೆಯು ಕೃಷ್ಣನ ವಿವಾಹವನ್ನು ವೀಕ್ಷಿಸಲು ಸಾಧ್ಯವಾಗಲಿಲ್ಲ. ಕಲಿಯುಗದಲ್ಲಿ ಕೃಷ್ಣನು ಮತ್ತೆ ವೆಂಕಟೇಶ್ವರನಾಗಿ ಅವತರಿಸುವಾಗ ತನ್ನ ಮದುವೆಯನ್ನು ನೋಡುವ ಅವಕಾಶವನ್ನು ಅವಳು ಪಡೆಯುವುದಾಗಿ ಕೃಷ್ಣನು ಅವಳಿಗೆ ಭರವಸೆ ನೀಡಿದನು. ಕಲಿಯುಗದಲ್ಲಿ ಯಶೋದೆಯು ವೆಂಕಟೇಶ್ವರನ ತಾಯಿಯಾಗಿ ವಕುಲಾ ದೇವಿಯಾಗಿ ಜನಿಸಿದಳು. ವೆಂಕಟೇಶ್ವರ ಮತ್ತು ರಾಜಕುಮಾರಿ ಪದ್ಮಾವತಿಯ ನಡುವಿನ ವಿವಾಹಕ್ಕೆ ಸಾಕ್ಷಿಯಾದಳು.
ಜನಪ್ರಿಯ ಸಂಸ್ಕೃತಿಯಲ್ಲಿ
೧೯೭೫ ರ ತೆಲುಗು ಚಲನಚಿತ್ರ ಯಶೋದಾ ಕೃಷ್ಣ, ಸಿಎಸ್ ರಾವ್ ಅವರು ನಿರ್ದೇಶಿಸಿದರು. ಕೃಷ್ಣನ ಜೀವನದಲ್ಲಿ ಘಟನೆಗಳು ಮತ್ತು ಯಶೋದೆಗೆ ಅವನ ಬಾಂಧವ್ಯವನ್ನು ಪ್ರಸ್ತುತಪಡಿಸಿತು. ಚಿತ್ರದಲ್ಲಿ ಶ್ರೀದೇವಿ ಬಾಲ ಕೃಷ್ಣನ ಪಾತ್ರ ನಿರ್ವಹಿಸಿದ್ದಾರೆ.
ಹಿರೇಕಡಲೂರು
ಹಿರೇಕಡಲೂರು ಹಾಸನ ಜಿಲ್ಲೆಯ ದುದ್ದ ಹೋಬಳಿಯ ಒಂದು ಗ್ರಾಮ. ಹಿರೇಕಡಲೂರು ಗ್ರಾಮದ ಹಿಂದಿನ ಹೆಸರು ಅರುಂಧತಿಪುರ ಎಂದು. ಹೊಯ್ಸಳರ ಸಹಜ ವಾಸ್ತು ಶಿಲ್ಪದಂತೆ ನಕ್ಷತ್ರಾಕಾರದಲ್ಲಿ ದೇವಾಲಯ ಇದೆ. ದೇವಾಲಯಕ್ಕೆ ಸಂಬಂಧಿಸಿದ ಒಟ್ಟು ೪ ಶಾಸನಗಳು ಲಭ್ಯವಿದೆ. ಶಾಸನಗಳ ಪ್ರಕಾರ ಕ್ರಿ.ಶ.೧೨ನೆಯ ಶತಮಾನದ ಹೊಯ್ಸಳರ ದೊರೆ ೨ನೆಯ ವೀರ ಸಿಂಹನ ಕಾಲದಲ್ಲಿ ಈ ದೇವಾಲಯ ಕಟ್ಟಲಾಗಿದೆ. ಇಲ್ಲಿಯ ಒಳ ಕೆತ್ತನೆಗಳು ಹಾಗು ಅದ್ಬುತ ಚನ್ನಕೇಶವನ ವಿಗ್ರಹ ಭಗ್ನವಾಗಿದೆ ಹಾಗು ದೇವಾಲಯ ಕಾಡಿನಿಂದ ಅವೃತವಾಗಿದೆ. ಚನ್ನಕೇಶವ ದೇವಾಲಯದ ಮೂಲ ಇಲ್ಲಿರುವ ವಿಗ್ರಹವಾದ ಚನ್ನಕೇಶವ ವಿಗ್ರಹ 6 ಅಡಿ ಎತ್ತರ ಹಾಗು 2 ಅಡಿ ಪಾಣಿ ಪೀಠದ ಮೇಲೆ ಪ್ರತಿಷ್ಠಾಪಿಸಲಾಗಿದೆ. ಇದು ಸೂಕ್ಷ್ಮ ಕೆತ್ತನೆಯಿಂದ ಎಲ್ಲಾರ ಕಣ್ಣನ್ನು ಸೆಳೆಯುತ್ತದೆ ಇಲ್ಲಿ ರಂಗನಾಥ ಸ್ವಾಮಿಯ ವಿಗ್ರವು ಇತ್ತೆಂಬ ಉಲ್ಲೇಖವಿದ್ದು ಅದು ಈಗ ಕಾಣಸಿಗುದಿಲ್ಲ.
ವರ್ಗ:ಹಾಸನ ಜಿಲ್ಲೆ
ನ್ಯೂಟ್ರಾನ್
ಉಲ್ಲೇಖಗಳು
ನ್ಯೂಟ್ರಾನ್ ಒಂದು ಉಪಪರಮಾಣು ಕಣ,n ಅಥವ n0 ಅನ್ನುವ ಚಿಹ್ನೆಯನ್ನು ನ್ಯೂಟ್ರಾನ್ ಅನ್ನು ನಿವ್ವಳ ವಿದ್ಯುದಾವೇಶ ಮತ್ತು ಸಾಮೂಹಿಕವಿಲ್ಲದೆ ಬಳಸಲಾಗುತ್ತದೆ.
ವಿವರಣೆ
ನ್ಯೂಟ್ರಾನ್ ಮತ್ತು ಪ್ರೋಟಾನ್ ಎರಡು ಕೂಡಿದರೆ ನ್ಯೂಕ್ಲಿಯಾನ್ ಆಗಿ ಮಾರ್ಪಾಡಾಗುತ್ತದೆ.ಇದನ್ನು ಪರಮಾಣು ಶಕ್ತಿಯಿಂದ ಆಕರ್ಷಿಸುತ್ತದೆ.ಇದರಿಂದ ಪರಮಾಣುವಿನ ನ್ಯೂಕ್ಲಿಯಸ್ಗಳಾಗಿ ಮಾರ್ಪಾಡಾಗುತ್ತದೆ.
ವರ್ಗ:ಉಪಪರಮಾಣು ಕಣಗಳು
ರಂಗಮಂಟಪ
thumb|ರಂಗಮಂಟಪ thumb|೧೮ನೇ ಶತಮಾನದಲ್ಲಿ [[ಪ್ಯಾರಿಸ್ ನಗರದ ಒಂದು ರಂಗಮಂಟಪದ ಚಿತ್ರ]] ರಂಗಮಂಟಪಗಳು ರಂಗಕಲೆಗಳ ಪ್ರದರ್ಶನ ನಡೆಯುವ ಕಟ್ಟಡಗಳು ಅಥವಾ ಆಯಕಟ್ಟುಗಳು.
ವರ್ಗ:ರಂಗಕಲೆ
ರಂಗಕಲೆ
ರಂಗಕಲೆಯು ಕಥೆಗಳನ್ನು ಪ್ರೇಕ್ಷಕರ ಸಮ್ಮುಖದಲ್ಲಿ ಸಂಗೀತ, ಸಂಭಾಷಣೆ, ಸಂಜ್ಞೆ, ನೃತ್ಯ, ಶಬ್ದ, ದೃಶ್ಯ ಇವುಗಳನ್ನು ಉಪಯೋಗಿಸಿ ಅಭಿನಯಿಸುವ ಕಲೆ. ಇದು ನಾಟ್ಯಕಲೆಗಳಲ್ಲಿನ (Performing Arts) ಒಂದು ವಿಧ.
ರಂಗಭೂಮಿ
ಸರಿ
ಕನ್ನಡ ಹವ್ಯಾಸಿ ರಂಗಭೂಮಿ
[[
ಸಂಪರ್ಕದ ಹೆಸರು
]]==ಕನ್ನಡ ವೃತ್ತಿ ರಂಗಭೂಮಿ==
ಸಮಕಾಲೀನ ಪ್ರಯೋಗಗಳು
*
ಆಕಾಶವಾಣಿ
ಆಕಾಶವಾಣಿ ಸಂಸ್ಕೃತ ಮೂಲದ ಒಂದು ಶಬ್ದ. ಇದರರ್ಥ "ಆಕಾಶದಿಂದ ಬರುವ ಘೋಷಣೆ" ಅಥವಾ "ಸ್ವರ್ಗದಿಂದ ಬರುವ ಧ್ವನಿ".
ರೇಡಿಯೋದ ವಿಷಯದಲ್ಲಿ "ಆಕಾಶವಾಣಿ" ಶಬ್ದವನ್ನು ಎಮ್.ವಿ. ಗೋಪಾಲಸ್ವಾಮಿ ಮೊದಲು ಬಳಸಿದರು. ೧೯೩೬ರಲ್ಲಿ, ತಮ್ಮ ನಿವಾಸದಲ್ಲಿ ರಾಷ್ಟ್ರದ ಮೊದಲ ಖಾಸಗಿ ರೇಡಿಯೋ ಕೇಂದ್ರವನ್ನು ಸ್ಥಾಪಿಸಿದ ನಂತರ ಅವರು ಈ ಶಬ್ದವನ್ನು ಬಳಸಿದರು. ಭಾರತದ ಸಾರ್ವಜನಿಕ ರೇಡಿಯೋ ಪ್ರಸಾರ ಕೇಂದ್ರವಾದ ಅಖಿಲ ಭಾರತ ಬಾನುಲಿ ಕೇಂದ್ರವು ೧೯೫೬ರಲ್ಲಿ ತನ್ನ ಪ್ರಸಾರ ಹೆಸರನ್ನು ಆಕಾಶವಾಣಿ ಎಂದು ಅಳವಡಿಸಿಕೊಂಡಿತು. ಒಂದು ಪ್ರಸಾರ ಕೇಂದ್ರಕ್ಕೆ ಈ ಪದ ಹೆಚ್ಚು ಸೂಕ್ತವೆಂದು ಅನಿಸಿತು.
ಉಲ್ಲೇಖಗಳು
ವರ್ಗ:ಆಕಾಶವಾಣಿ
ಮಲ್ಲಿಕಾ ಶ್ರೀನಿವಾಸನ್
ಇವರು ಒಬ್ಬ ಸಾಧಕಿ ಉದ್ಯಮಿ ಮತ್ತು ಕಾರ್ಯ ನಿರ್ವಹಣಾ ಅಧಿಕಾರಿಯಾಗಿದ್ದರು. thumb|ಮಲ್ಲಿಕಾ ಶ್ರೀನಿವಾಸನ್
'ಜನನ
ಮಲ್ಲಿಕಾ ಶ್ರಿನಿವಾಸನ್ ಇವರು ೧೯೫೯ರಲ್ಲಿ ಜನಿಸಿದರು
ಒಟ್ಟು ಪಡೆದ ಪ್ರಶಸ್ತಿಗಳು.
ಇವರು ಒಟ್ಟು ಇಪ್ಪತ್ತೆರಡು ಗೌರವ ಪ್ರಶಸ್ತಿಗಳನ್ನು ಪಡೆದುಕೊಂಡಿದ್ದಾರೆ.https://en.wikipedia.org/wiki/Mallika_Srinivasan
ಕಾರ್ಯ
ಟ್ರ್ಯಾಕ್ತರ್ ಆಂಡ್ ಫಾರ್ಮ್ ಇಕ್ಯೂಪಮೆಂಟ್ ಲಿಮಿಟೆಡ್ ಮುಖ್ಯ ಕಾರ್ಯ ನಿರ್ದೇಶಕರಾಗಿ ಕೆಲಸ ನಿರ್ವಹಿಸಿದ್ದಾರೆ. ಇಂಗ್ಲೇಂಡ್ ನ ಎ.ಜಿ.ಸಿ.ಒ.ಬೋರ್ಡ್ ,ಟಾಟಾ ಸ್ಟೀಲ್ ಲಿಮಿಟೆಡ್,ಮತ್ತು ಟಾಟಾ ಗ್ಲೋಬಲ್ ಬೆವರೆಜಸ್ ಲಿಮಿಟೆಡ್' ನ ಕಾರ್ಯನಿರ್ದೇಶಕರಾಗಿ ಕೆಲಸ ಮಾಡಿದ ಅನುಭವಗಳು ಇವರಿಗಿವೆ.ಹೈದರಬಾದ್ ನ ಇಂಡಿಯನ್ ಸ್ಕೂಲ್ ಆಫ್  ಬ್ಯುಸಿನೆಸ್'ನ  ಕಾರ್ಯ ನಿರ್ವಹಣಾ ಘಟಕದ ಸದಸ್ಯರಾಗಿಯೂ ಕೆಲಸ ಮಾಡಿದ್ದಾರೆ.ಚೆನೈನ ಇಂಡಿಯನ್ ಇನ್ ಸ್ಟಿಟ್ಯುಟ್ ಆಫ್ ಟೆಕ್ನಾಲಜಿಯ ರೂರಲ್ ಟೆಕ್ನಾಲೆಜಿ ಮತ್ತು ಬ್ಯುಸಿನೆಸ್ ಇನ್ ಕ್ಯೂಬರೆಟರ್ ನ ಆಡಳಿತ ವಿಭಾಗದಲ್ಲಿಯೂ ಕೆಲಸ ಮಾಡಿದ್ದಾರೆ. ಇವರು ಕಟ್ಟಿದ ಟಿ.ಎ.ಎಫ್.ಇ ಸಂಸ್ಥೆಯೂ ಟ್ರ್ಯಾಕ್ಟರ್ ಉತ್ಪಾದನೆಗೆ ಪ್ರಸಿದ್ಧಿಯಾಗಿವೆ. ಇವರ ಟ್ರ್ಯಾಕ್ಟರ್ ಕಂಪನಿ ಮಾತ್ರವಲ್ಲದೆ ವಿವಿಧ ಬಗೆಯ ವ್ಯವಹಾರಗಳಲ್ಲಿ ತಮ್ಮನ್ನು ತೊಡಗಿಸಿಕೊಳ್ಳುವ ಮೂಲಕ ಒಬ್ಬ ಸಾಧಕಿ ಉದ್ಯಮಿಯಾಗಿ ಗುರುತಿಸಿಕೊಂಡಿದ್ದಾರೆ
ಮದ್ರಾಸ್ ಛೆಂಬರ್ ಆಫ್ ಕಾಮರ್ಸನ ಮೂಲಕವು ಗುರುತಿಸಿಕೊಂಡಿದ್ದಾರೆ.ಅರ್ಥಶಾಸ್ತ್ರ ವಿಭಾಗದಲ್ಲಿ ಮದ್ರಾಸ್ ವಿಶ್ವವಿದ್ಯಾನಿಲಯದಲ್ಲಿ  ಚಿನ್ನದ ಪದಕವನ್ನು ತಮ್ಮದಾಗಿಸಿಕೊಂಡಿದ್ದಾರೆ. ಪೆನ್ನಸ್ಯಿಲ್ವ್ ನಿಯಾ ವಿಶ್ವವಿದ್ಯಾನಿಲಯದ ವರ್ಟನ್ ಸ್ಕೂಲ್ ಆಫ್ ಬ್ಯುಸಿನೆಸ್ ನ, ಆಲ್ಫಾಬೇಟಾ ಗಮ್ಮಾ ಸೊಸೈಟಿಯಡಿನ್ ನ ಗೌರವ ಪಟ್ಟಿಯಲ್ಲಿ ಮಲ್ಲಿಕಾ ಶ್ರೀನಿವಾಸನ್ ಇವರು ಗುರುತಿಸಿಕೊಂಡಿದ್ದಾರೆ.ಮದ್ರಾಸ್ ವಿಶ್ವವಿದ್ಯಾನಿಲಯದಲ್ಲಿ ೧೨೫ನೇ ಸ್ಥಾನವನ್ನು ಪಡೆದುಕೊಳ್ಳುತ್ತಾರೆ. ೨೦೧೧ರಲ್ಲಿ ಎಷ್ಯನ ಮಹಿಳಾ ವ್ಯವಹಾರ ಕ್ಷೇತ್ರದಲ್ಲಿ ೫೦ ಮಹಿಳೆಯರಲ್ಲಿ ಇವರು ಮಹಿಳಾ ನಾಯಕಿ ಎನ್ನುವ ಪ್ರಶಸ್ತಿಗೆ ಭಾಜನರಾಗಿದ್ದಾರೆ.
ಉಲ್ಲೇಖಗಳು
ವರ್ಗ:ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ಪ್ರೋಟಾನ್
ಭೌತಶಾಸ್ತ್ರದಲ್ಲಿ ಪ್ರೋಟಾನ್ ಅಥವಾ ಧನವಿದ್ಯುತ್ಕಣವು (ಗ್ರೀಕ್ ಭಾಷೆಯಲ್ಲಿ πρώτον / ಪ್ರೋಟಾನ್ = ಮೊದಲನೆಯ) ಒಂದು ಮೂಲ ಆವೇಶದಷ್ಟು (೧.೬೦೨ × ೧೦−೧೯ coulomb) ಧನ ವಿದ್ಯುದಾವೇಶವನ್ನು ಹೊಂದಿರುವ ಒಂದು ಉಪಪರಮಾಣು ಕಣ. ಇದರ ವ್ಯಾಸವು ೧.೬ ರಿಂದ ೧.೭×೧೦−೧೫ ಮೀ.ನಷ್ಟು ಇದ್ದು, ದ್ರವ್ಯರಾಶಿಯು ೯೩೮.೨೭೨೩೧(೨೮) MeV/c2 (೧.೬೭೨೬ × ೧೦−೨೭ ಕಿ.ಗ್ರಾಂ.), ೧.೦೦೭ ೨೭೬ ೪೬೬ ೮೮(೧೩) u ಅಥವಾಾ ಎಲೆಕ್ಟ್ರಾನ್ನ ೧೮೩೬ ಪಟ್ಟು ಇರುತ್ತದೆ.
ಪ್ರೋಟಾನ್‌ಗಳು ಗಿರಕಿ-1/2 ಫರ್ಮಿಯಾನ್ಗಳಾಗಿದ್ದು, ಮೂರು ಕ್ವಾರ್ಕ್ಗಳನ್ನು ಹೊಂದಿರುವ ಕಾರಣ, ಬೇರಿಯಾನ್ಗಳೆಂದು ಪರಿಗಣಿಸಲ್ಪಡುತ್ತವೆ. ಪ್ರೋಟಾನ್‌ನ ಒಂದು ಕೆಳ ಕ್ವಾರ್ಕ್ ಮತ್ತು ಎರಡು ಮೇಲು ಕ್ವಾರ್ಕ್ಗಳು ಸಬಲ ಅಂತರಕ್ರಿಯೆಯ ಸಹಾಯದಿಂದ ಮತ್ತು ಗ್ಲುಆನ್‌ಗಳ ಮಧ್ಯವರ್ತಿಕೆಯಿಂದ ಒಟ್ಟಿಗೆ ಹಿಡಿಯಲ್ಪಟ್ಟಿರುತ್ತವೆ.
ಸ್ಥಿರತೆ
೧×೧೦೩೬ ವರ್ಷಗಳ ಸೈದ್ಧಾಂತಿಕ ಅರ್ಧಾಯುವನ್ನು ಹೊಂದಿರುವ ಪ್ರೋಟಾನ್‌ಗಳನ್ನು ಸಮಾನ್ಯವಾಗಿ ಸ್ಥಿರ ಕಣಗಳೆಂದು ಪರಿಗಣಿಸಲಾಗುತ್ತದೆ. ಮಹತ್ ಏಕೀಕೃತ ಸಿದ್ಧಾಂತಗಳ ಸಾಮಾನ್ಯ ನುಡಿಯ ಪ್ರಕಾರ ಪ್ರೋಟಾನ್ ಕ್ಷಯವು ಉಂಟಾಗಬೇಕಾದರೂ, ಪ್ರಯೋಗಗಳಿಂದ ಬಂದಿರುವ ಫಲಿತಾಂಶಗಳು ಪ್ರೋಟಾನ್‌ನ ಜೀವಮಾನವು ಕಡೇಪಕ್ಷ ೧೦೩೫ ವರ್ಷಗಳಿರಬಹುದೆಂದು ಸೂಚಿಸುತ್ತವೆ. ಇನ್ನೊಂದು ರೀತಿಯಲ್ಲಿ ಹೇಳುವುದಾದರೆ, ಪ್ರೊಟಾನ್ ಕ್ಷಯವನ್ನು ಇದುವರೆಗೆ ಯಾರೂ ಗಮನಿಸಿಲ್ಲ.
ಆದರೆ, ಎಲೆಕ್ಟ್ರಾನ್ ಸ್ವಾಧೀನ ಪ್ರಕ್ರಿಯೆಯಿಂದ ಪ್ರೋಟಾನ್‌ಗಳು ನ್ಯೂಟ್ರಾನ್‌ಗಳಾಗಿ ಮಾರ್ಪಡುತ್ತವೆ ಎಂದು ಈಗಾಲಲೇ ತಿಳಿದಿದೆ. ಈ ಪ್ರಕ್ರಿಯೆಯು ಸ್ವಯಂಪ್ರೇರಿತವಲ್ಲದೆ, ಶಕ್ತಿಯ ಅಸ್ತಿತ್ವದಲ್ಲಿ ಮಾತ್ರ ಆಗುತ್ತದೆ. ಇದರ ಸಮೀಕರಣವು ಈ ಕೆಳಗಿನಂತಿದೆ:
ಇಲ್ಲಿ
ಇದು ಒಂದು ವಿಪರ್ಯಯಶೀಲ ಪ್ರಕ್ರಿಯೆ: ವಿಕಿರಣ ಕ್ಷಯದ ಒಂದು ಸಾಮಾನ್ಯ ರೂಪವಾದ ಬೀಟಾ ಕ್ಷಯದ ಮೂಲಕ ನ್ಯೂಟ್ರಾನ್‌ಗಳು ಮರಳಿ ಪ್ರೋಟಾನ್‌ಗಳಾಗಿ ಮಾರ್ಪಡಬಹುದು. ವಾಸ್ತವದಲ್ಲಿ ಈ ರೀತಿಯ ಸ್ವತಂತ್ರ ನ್ಯೂಟ್ರಾನ್ಗಳು ಸುಮಾರು ೧೫ ನಿಮಿಷಗಳ ಸರಾಸರಿ ಜೀವಾವಧಿಯ ನಂತರ ಕ್ಷಯಿಸುತ್ತವೆ.
ಉಲ್ಲೇಖಗಳು
ವರ್ಗ:ಉಪಪರಮಾಣು ಕಣಗಳು
ಕಾಲೇಜ್ ಕುಮಾರ (ಚಲನಚಿತ್ರ)
ಕಾಲೇಜ್ ಕುಮಾರ ,2017 ರ ಭಾರತದ ಕನ್ನಡ ಭಾಷೆಯ ರೊಮ್ಯಾಂಟಿಕ್ ಮತ್ತು ಹಾಸ್ಯಮಯ ಚಿತ್ರ. ಈ ಚಿತ್ರವನ್ನು ಸಂತು ಬರೆದು ನಿರ್ದೇಶಿಸಿದ್ದಾರೆ. ವಿಕ್ಕಿ ವರುಣ್ ಮತ್ತು ಸಂಯುಕ್ತ ಹೆಗಡೆ ನಾಯಕ-ನಾಯಕಿಯಾಗಿ ನಟಿಸಿದ್ದಾರೆ. ಪೋಷಕ ಪಾತ್ರಗಳಲ್ಲಿ ಪಿ.ರವಿ ಶಂಕರ್, ಶೃತಿ ಮತ್ತು ಅಚ್ಯುತ ಕುಮಾರ್ ನಟಿಸಿದ್ದಾರೆ. ಅರ್ಜುನ್ ಜನ್ಯರ ಧ್ವನಿಪಥ ಮತ್ತು ಎ.ಅಳಗನ್ ಅವರ ಛಾಯಾಗ್ರಹಣ ಈ ಚಿತ್ರಕ್ಕಿದೆ
ಈ ಚಿತ್ರವನ್ನು 1 ಮೇ ೨೦೧೬ರಂದು ಸುದೀಪ್ ರವರು ಬೆಂಗಳೂರಿನಲ್ಲಿ ಪ್ರಕಟಿಸಿದರು. ಈ ಚಿತ್ರವು 10 ನವಂಬರ್ 2017 ರಂದು ಬಿಡುಗಡೆಯಾಯಿತು. ಚಿತ್ರಕ್ಕೆ ರಾಜ್ಯಾದ್ಯಂತ ಉತ್ತಮ ಪ್ರತಿಕ್ರಿಯೆ ದೊರೆಯಿತು. ರವಿಶಂಕರ್ ಮತ್ತು ಶ್ರುತಿ ಅವರ ನಟನೆ ಪ್ರಶಂಸೆಗೆ ಪಾತ್ರವಾಯಿತು.
ಉಲ್ಲೇಖಗಳು
<references group="" responsive=""> ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:Pages with unreviewed translations ವರ್ಗ:ವರ್ಷ-೨೦೧೭ ಕನ್ನಡಚಿತ್ರಗಳು
ಪ್ರೀತಮ್ ಗುಬ್ಬಿ
ಪ್ರೀತಮ್ ಗುಬ್ಬಿ ಒಬ್ಬ ಭಾರತೀಯ ಚಲನಚಿತ್ರ ಚಿತ್ರಕಥೆಗಾರ, ಕನ್ನಡ ಚಲನಚಿತ್ರೋದ್ಯಮದಲ್ಲಿ ಕೆಲಸ ಮಾಡುತ್ತಿರುವ ನಿರ್ದೇಶಕ. ಅವರು ೨೦೦೬ ರಲ್ಲಿ ಬ್ಲಾಕ್ಬಸ್ಟರ್ ಕನ್ನಡ ಚಲನಚಿತ್ರ ಮುಂಗಾರು ಮಳೆಗೆ ಸ್ಕ್ರಿಪ್ಟ್ ರೈಟರ್ ಆಗಿ ಪಾದಾರ್ಪಣೆ ಮಾಡಿದರು. ಅವರು ೨೦೦೯ ಹಾಗೇ ಸುಮ್ಮನೆ ಚಿತ್ರಕ್ಕೆ ನಿರ್ದೇಶಕರಾಗಿ ಪಾದಾರ್ಪಣೆ ಮಾಡಿದರು.
ವೈಯಕ್ತಿಕ ಜೀವನ
ಪ್ರೀತಂ ರಂಗಭೂಮಿ ಕಲಾವಿದ ಗುಬ್ಬಿ ವೀರಣ್ಣ ಅವರ ಮೊಮ್ಮಗ. ಇವರು ಯೋಗರಾಜ್ ಭಟ್ ಅವರ ಸಹವರ್ತಿ.
ನಿರ್ದೇಶಕರಾಗಿ
ಹಿಟ್ ಮುಂಗಾರು ಮಳೆಯ ಸೀಕ್ವೆಲ್ ಅನ್ನು ಪ್ರೀತಮ್ ನಿರ್ದೇಶಿಸಬೇಕಿತ್ತು. ಚಿತ್ರದಲ್ಲಿ ಗಣೇಶ್ ಮತ್ತು ರಮ್ಯಾ ನಟಿಸಬೇಕಿತ್ತು ಆದಾಗ್ಯೂ ಇಬ್ಬರೂ ನಾಯಕರು ಸ್ಕ್ರಿಪ್ಟ್ ಅನ್ನು ತಿರಸ್ಕರಿಸಿದರು. ಇದು ಯೋಜನೆಯ ಸ್ಥಗಿತಕ್ಕೆ ಕಾರಣವಾಯಿತು. ಪ್ರೀತಂ ನಂತರ ತನ್ನ ಚೊಚ್ಚಲ ಚಿತ್ರಕ್ಕಾಗಿ ಹಾಗೇ ಸುಮ್ಮನೆ ಸ್ಕ್ರಿಪ್ಟ್ ಅನ್ನು ಎತ್ತಿಕೊಂಡರು. ಮತ್ತು ಹೊಸಬರನ್ನು ತಮ್ಮ ಪ್ರಮುಖ ಜೋಡಿಯಾಗಿ ನೇಮಿಸಿದರು - ಕಿರಣ್ ಶ್ರೀನಿವಾಸ್ ಮತ್ತು ಸುಹಾಸಿ. ತಾಂತ್ರಿಕ ತಂಡ - ಛಾಯಾಗ್ರಾಹಕ ಕೃಷ್ಣ, ಸಂಕಲನಕಾರ ದೀಪು ಎಸ್ ಕುಮಾರ್, ಸಂಗೀತ ನಿರ್ದೇಶಕ ಮನೋ ಮೂರ್ತಿ, ಗೀತರಚನೆಕಾರ ಜಯಂತ್ ಕಾಯ್ಕಿಣಿ ಎಲ್ಲರೂ ಮೂಲ ಮುಂಗಾರು ಮಳೆ ತಂಡದ ಭಾಗವಾಗಿದ್ದರು. ಚಿತ್ರವು ೨೬ ಡಿಸೆಂಬರ್ ೨೦೦೮ ರಂದು ಬಿಡುಗಡೆಯಾಯಿತು. ಇದು ಬಹುಮಟ್ಟಿಗೆ ನಕಾರಾತ್ಮಕ ವಿಮರ್ಶಾತ್ಮಕ ಪ್ರತಿಕ್ರಿಯೆಗೆ ಒಳಪಟ್ಟಿತು ನಂತರ ಪ್ರೀತಮ್ ಮತ್ತೆ ಮುಂಗಾರು ಮಳೆ ಸಿನೆಮಾದಲ್ಲಿ ಕಾರ್ಯ ನಿರ್ವಹಿಸಿದ್ದಾರೆ. ಆದಾಗ್ಯೂ ಕೃಷ್ಣ ಅವರ ಛಾಯಾಗ್ರಹಣವನ್ನು ಹೆಚ್ಚಾಗಿ ಪ್ರಶಂಸಿಸಲಾಯಿತು ಮತ್ತು ಅವರು ಅತ್ಯುತ್ತಮ ಛಾಯಾಗ್ರಾಹಕಕ್ಕಾಗಿ ಫಿಲ್ಮ್ಫೇರ್ ಪ್ರಶಸ್ತಿಯನ್ನು ಗೆದ್ದರು.
ಪ್ರೀತಂ ೨೦೦೯ ರಲ್ಲಿ ಗಣೇಶ್ ನಾಯಕನಾಗಿ ನಟಿಸಿದ ತನ್ನ ಎರಡನೇ ನಿರ್ದೇಶನದ ಮಳೆಯಲಿ ಜೊತೆಯಲಿ ನಿರ್ದೇಶಿಸಲು ಹೋದರು. ದುನಿಯಾ ವಿಜಯ್ ಮತ್ತು ರಮ್ಯಾ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ ಜಾನಿ ಮೇರಾ ನಾಮ್ ಪ್ರೀತಿ ಮೇರಾ ಕಾಮ್ ಅವರ ಮುಂದಿನ ಸಿನೆಮಾ.
೨೦೧೨ ರಲ್ಲಿ ಪ್ರೀತಂ ಒಂದು ಹೊಸ ಸಿನೆಮಾ ಬಿಡುಗಡೆ ಮಾಡಿದರು, ಅದುವೇ ಯಶ್ ಮತ್ತು ದೀಪಾ ಸನ್ನಿಧಿ ನಟಿಸಿದ ಜಾನು. ಅವರ ಮುಂದಿನ ಸ್ಕ್ರಿಪ್ಟ್ ೩ ಯುವಕರು ಮತ್ತು ಅವರ ಪ್ರೇಮ ಜೀವನವನ್ನು ಒಳಗೊಂಡ ಪ್ರಣಯವನ್ನು ಆಧರಿಸಿದೆ. ಪ್ರೀತಂ ಬಾಲ ಕಲಾವಿದ ರೇಡಿಯೋ ಜಾಕಿ, ವಿನಾಯಕ್ ಜೋಶಿ ಸೇರಿದಂತೆ ಇತರ ಉದಯೋನ್ಮುಖ ನಟರ ಗುಂಪನ್ನು ಅಭಿನಯಿಸಿದರು. ಚಿತ್ರಕ್ಕೆ ನಮ್ ದುನಿಯಾ ನಮ್ ಸ್ಟೈಲ್ ಎಂದು ಹೆಸರಿಟ್ಟಿದ್ದಾರೆ. ಈ ಚಿತ್ರದ ಮೂಲಕ ಪ್ರೀತಂ ಸ್ವತಃ ನಿರ್ಮಾಪಕರಾಗಿ ಹೊರಹೊಮ್ಮಿದರು ಮತ್ತು ಗುಬ್ಬಿ ಟಾಕೀಸ್ ಬ್ಯಾನರ್ ಹೆಸರಿನಲ್ಲಿ ಸಾಹಸವನ್ನು ನಿರ್ಮಿಸಿದರು.
ಹಣದುಬ್ಬರ
thumb|380px|2019ರಲ್ಲಿ ಜಗತ್ತಿನಾದ್ಯಂತ ಹಣದುಬ್ಬರ ದರ.
ಅರ್ಥ ಶಾಸ್ತ್ರದಲ್ಲಿ, ಹಣದುಬ್ಬರ ವೆಂದರೆ ಆರ್ಥಿಕತೆಯ ಕಾಲಾವಧಿಯಲ್ಲಿ ಸರಕುಗಳ ಹಾಗೂ ಸೇವೆಗಳ ಸಾಮಾನ್ಯ ಬೆಲೆಗಳ ಮಟ್ಟದ ಏರಿಕೆ. ಬೆಲೆ ಏರಿಕೆಯಾದಾಗ, ಚಲಾವಣೆಯ ಪ್ರತಿ ಘಟಕವೂ ಕಡಿಮೆ ಪ್ರಮಾಣದಲ್ಲಿ ಸರಕುಗಳನ್ನು-ಸೇವೆಗಳನ್ನು ಕೊಂಡುಕೊಳ್ಳುತ್ತದೆ; ಹಾಗಾಗಿ ಹಣದುಬ್ಬರವೆಂದರೆ ಹಣದ ಕೊಂಡುಕೊಳ್ಳುವ ಸಾಮರ್ಥ್ಯದಲ್ಲಿನ ಕೊರೆತಯೂ ಹೌದು - ವಿನಿಮಯ ಮತ್ತು ಆರ್ಥಿಕತೆಯ ಲೆಕ್ಕದ ಘಟಕದ ಆಂತರಿಕ ಮಾಧ್ಯಮದಲ್ಲಿ ನೈಜ ಮೌಲ್ಯದ ನಷ್ಟವೂ ಆಗುತ್ತದೆ. ಹಣದುಬ್ಬರದ ಪ್ರಮಾಣವೇ ಬೆಲೆ ಏರಿಕೆಯ ಮುಖ್ಯ ಪ್ರಮಾಣವಾಗಿದ್ದು, ಕಾಲಾವಧಿಯಲ್ಲಿ ಹಣದುಬ್ಬರದ ದರ, ಸಾಮಾನ್ಯ ಬೆಲೆಯ ಸೂಚ್ಯಂಕಲ್ಲಿ ವಾರ್ಷಿಕ ಶೇಕಡಾವಾರು ಬದಲಾವಣೆ (ಗ್ರಾಹಕ ಬೆಲೆ ಸೂಚ್ಯಂಕ ಎಂದೂ ಹೇಳಲಾಗಿದೆ).
ಹಣದುಬ್ಬರವು ಆರ್ಥಿಕತೆಯ ಮೇಲೆ ಸಕಾರಾತ್ಮಕ ಮತ್ತು ನಕಾರಾತ್ಮಕ ಪರಿಣಾಮಗಳನ್ನು ಬೀರಬಹುದು. ಹಣದುಬ್ಬರದ ನಕಾರಾತ್ಮಕ ಪರಿಣಾಮಗಳಲ್ಲಿ ಕೆಲವು ಹೀಗಿವೆ: ಕಾಲಾವಧಿಯಲ್ಲಿ ಹಣದ ನೈಜ ಮೌಲ್ಯದಲ್ಲಿ ಮತ್ತು ಇತರೆ ಹಣಕಾಸಿನ ಅಂಶಗಳಲ್ಲಿ ಅಸ್ಥಿರತೆ; ಭವಿಷ್ಯದಲ್ಲಿ ಹಣದುಬ್ಬರದ ಬಗೆಗಿನ ಅನಿಶ್ಚಿತತೆಯ ಕಾರಣ, ಹೂಡಿಕೆ ಮತ್ತು ಉಳಿತಾಯಗಳನ್ನು ಮಾಡದಿರುವುದು; ಮತ್ತು ತೀವ್ರ ಹಣದುಬ್ಬದ ಕಾರಣದಿಂದಾಗಿ, ಭವಿಷ್ಯದಲ್ಲಿ ಬೆಲೆಗಳು ಇನ್ನಷ್ಟೂ ಏರಬಹುದೆಂದು ಗ್ರಾಹಕರು ಕೂಡಿಟ್ಟಕೊಂಡು ಅವಶ್ಯ ಸರಕುಗಳ ಕೊರತೆಗೆ ಕಾರಣರಾಗುತ್ತಾರೆ.ಸಕಾರಾತ್ಮಕ ಪರಿಣಾಮಗಳಲ್ಲಿ ಅರ್ಥಿಕ ಕುಸಿತಗಳ ಉಪಶಮನ ಮತ್ತು ನೈಜ ಸಾಲದ ಮಟ್ಟವನ್ನು ಕಡಿಮೆಗೊಳಿಸುವುದರ ಮೂಲಕ ಸಾಲ ಮುಕ್ತ.
ಹಣದ ಪೂರೈಕೆಯಲ್ಲಾದ ಅತಿ ಬೆಳವಣಿಗೆಯ ಕಾರಣ ಹಣದುಬ್ಬರದ ಪ್ರಮಾಣ ಹೆಚ್ಚಿದೆ ಮತ್ತು ಅತಿ-ಹಣದುಬ್ಬರಕ್ಕೆ ಕಾರಣವಾಗಿವೆ ಎಂದು ಆರ್ಥಿಕ ತಜ್ಞರು ಒಟ್ಟಾರೆ ಒಪ್ಪಿಕೊಂಡಿದ್ದಾರೆ. ಕಡಿಮೆ ಹಾಗೂ ಮಧ್ಯಮ ಪ್ರಮಾಣದ ಹಣದುಬ್ಬರದ ದರಗಳನ್ನು ನಿರ್ಧರಿಸುವ ಸಂಗತಿಗಳ ಬಗೆ ವಿವಿಧ ಅಭಿಪ್ರಾಯಗಳಿವೆ.ಕಡಿಮೆ ಅಥವಾ ಮಧ್ಯಮ ಪ್ರಮಾಣದ ಹಣದುಬ್ಬರಗಳು ಸರಕು ಮತ್ತು ಸೇವೆಗಳ ನೈಜ ಬೇಡಿಕೆಯಲ್ಲಿ ಏರುಪೇರುಗಳಿಗೆ ಕಾರಣವಾಗಿರಬಹುದು, ಅಥವಾ ಕೊರತೆಗಳ ಕಾಲದಲ್ಲಿ ಲಭ್ಯ ಪೂರೈಕೆಗಳಲ್ಲಿ ಬದಲಾವಣೆಗಳು, ಹಾಗೂ ಹಣದ ಪೂರೈಕೆಯಲ್ಲಿ ವೃದ್ಧಿ.ಆದಾಗ್ಯೂ, ಆರ್ಥಿಕ ಬೆಳವಣಿಗೆಗಿಂತಲೂ ವೇಗವಾಗಿ ಹಣ ಪೂರೈಕೆಯಾದಾಗ ದೀರ್ಘ ಕಾಲಾವಧಿಯ ಹಣದುಬ್ಬರವಾಗುತ್ತದೆ ಎಂಬುದು ಒಮ್ಮತದ ಅಭಿಪ್ರಾಯ.
ಇಂದು, ಮುಖ್ಯವಾಹಿನಿಯಲ್ಲಿರುವ ಬಹಳಷ್ಟು ಅರ್ಥ ಶಾಸ್ತ್ರಜ್ಞರು ಕಡಿಮೆ ದರದ ಸ್ಥಿರ ಹಣದುಬ್ಬರವನ್ನು ಬಯಸುತ್ತಾರೆ. ಕಡಿಮೆ ದರದ (ಶೂನ್ಯ ಅಥವಾ ನಕಾರಾತ್ಮಕಕ್ಕೆ ವಿರುದ್ಧವಾಗಿ) ಹಣದುಬ್ಬರವು ಆರ್ಥಿಕ ಹಿಂಜರಿಕೆಗಳ ತೀವ್ರತೆಯನ್ನು ಕಡಿಮೆಗೊಳಿಸಬಹುದಾಗಿದೆ. ಶ್ರಮ ಮಾರುಕಟ್ಟೆಯು ಹಿಂಜರಿಕೆಗೆ ಬೇಗ ಸರಿಹೊಂದುವಂತೆ ಮಾಡಿ, ಮತ್ತು ದ್ರವತೆಯ ಯುಕ್ತಿ ಆರ್ಥಿಕತೆಯ ಸ್ಥಿರತೆಗೆ ಆಗಬಹುದಾದ ಅಪಾಯನ್ನು ಹಣಕಾಸಿನ ನೀತಿಮೂಲಕ ತಪ್ಪಿಸುತ್ತದೆ. ಹಣದುಬ್ಬರದ ದರವನ್ನು ಕಡಿಮ ಹಾಗೂ ಸ್ಥಿರ ಮಟ್ಟದಲ್ಲಿಯೇ ಇಡುವ ಜವಾಬ್ದಾರಿ ಹಣಕಾಸಿನ ಅಧಿಕಾರಿಗಳದ್ದಾಗಿದೆ. ಸಾಮಾನ್ಯವಾಗಿ, ಈ ಹಣಕಾಸಿನ ಅಧಿಕಾರಿಗಳು, ಕೇಂದ್ರೀಯ ಬ್ಯಾಂಕ್‌ಗಳಾಗಿದ್ದು, ಮುಕ್ತ ಮಾರುಕಟ್ಟೆ ಕಾರ್ಯಾಚರಣೆ ಮತ್ತು ಬ್ಯಾಂಕಿಂಗ್‌ ನಿಧಿ ಅಗತ್ಯಗಳ ಸ್ಥಾಪನೆಗಳ ಮೂಲಕ ಬಡ್ಡಿ ದರಗಳನ್ನು ನಿಗದಿಪಡಿಸಿ, ಹಣದ ಪೂರೈಕೆಯ ಪ್ರಮಾಣದ ಮೇಲೆ ನಿಗಾ ವಹಿಸುತ್ತವೆ.
ಮೂಲಗಳು
ಮೂಲತ: ಚಲಾವಣೆಯ ಕೆಡಿಸುವಿಕೆಗೆ ಹಣದುಬ್ಬರ ಎನ್ನಲಾಗಿತ್ತು.ಚಿನ್ನವನ್ನು ಚಲಾವಣೆಯಾಗಿ ಬಳಸುತ್ತಿದ್ದಾಗ, ಚಿನ್ನದ ನಾಣ್ಯಗಳನ್ನು ಸರ್ಕಾರವು ಸಂಗ್ರಹಿಸಿ, ಕರಗಿಸಿ, ಬೆಳ್ಳಿ, ತಾಮ್ರ ಮತ್ತು ಸೀಸೆಯಂತಹ ಬೇರೆ ಲೋಹಗಳೊಂದಿಗೆ ಬೆರೆಸಿ ಪುನ: ಅದೇ ಕಡಿಮೆ ಮೌಲ್ಯದಲ್ಲಿ ಮರು ಚಲಾವಣೆ ಮಾಡಲಾಗುತ್ತಿತ್ತು.ಚಿನ್ನವನ್ನು ಇತರೆ ಲೋಹಗಳೊಂದಿಗೆ ಬೆರೆಸಿ ಸತ್ವಗುಂದಿಸುವುದರ ಮೂಲಕ, ಸರ್ಕಾರವು ನಾಣ್ಯಗಳನ್ನು ತಯಾರಿಸಲು ಬಳಸಲಾದ ಚಿನ್ನದ ಪ್ರಮಾಣವನ್ನು ಹೆಚ್ಚಿಸದೆ ನಾಣ್ಯಗಳನ್ನು ಹೆಚ್ಚಿನ ಸಂಖ್ಯೆಯಲ್ಲಿ ಚಲಾವಣೆಗೊಳಿಸಲಾಗುತ್ತಿತ್ತು. ಪ್ರತಿಯೊಂದು ನಾಣ್ಯದ ಬೆಲೆ ಈ ರೀತಿ ಕಡಿಮೆಯಾದಾಗ, ಟಂಕನ ಲಾಭದಲ್ಲಿ ಹೆಚ್ಚಳವಾಗಿ ಸರ್ಕಾರವು ಲಾಭಗಳಿಸುತ್ತಿತ್ತು. ಈ ಪದ್ಧತಿಯು ಹಣದ ಪೂರೈಕೆಯನ್ನು ಹೆಚ್ಚಿಸುತ್ತದಾದರೂ ಇದೇ ಸಮಯದಲ್ಲಿ ಪ್ರತಿಯೊಂದು ನಾಣ್ಯದ ನಿರ್ದಿಷ್ಟ ಮೌಲ್ಯವು ಕಡಿಮೆಯಾಗುವುದು. ನಾಣ್ಯದ ನಿರ್ದಿಷ್ಟ ಮೌಲ್ಯವು ಕಡಿಮೆಯಾದಾಗ, ಗ್ರಾಹಕರು ಅದೇ ಸರಕು-ಸೇವೆಗಳನ್ನು ಕೊಳ್ಳಲು ಇನ್ನೂ ಹೆಚ್ಚು ನಾಣ್ಯಗಳು ಬೇಕಾಗುತ್ತಿದ್ದವು.ನಾಣ್ಯಗಳ ಮೌಲ್ಯವು ಕಡಿಮೆಯಾದಾಗ ಈ ಸರಕು-ಸೇವೆಗಳ ಬೆಲೆ ಏರಿಕೆಯಾಗುತ್ತವೆ.
ಹತ್ತೊಂಬತ್ತನೆಯ ಶತಮಾನದಲ್ಲಿ, ಆರ್ಥಶಾಸ್ತ್ರಜ್ಞರು ಸಗಳ ಬೆಲೆ ಏರಿಕೆ ಮತ್ತು ಇಳಿತದ ಹಿಂದಿನ ಕಾರಣಗಳನ್ನು ಮೂರು ಪ್ರತ್ಯೇಕ ಕಾರಣಗಳನ್ನಾಗಿ ವಿಂಗಡಿಸಿದರು: ಸರಕಿನ ಮೌಲ್ಯ ಅಥವಾ ಸಂಪನ್ಮೂಲಗಳಲ್ಲಿ ಬದಲಾವಣೆ, ಚಲಾವಣೆಯಲ್ಲಿದ್ದ ಲೋಹಾಂಶದಲ್ಲಿನ ಏರುಪೇರಾಗಿರುವಂತಹ ಹಣದ ಬೆಲೆ  ಮತ್ತು ನಾಣ್ಯದಲ್ಲಿರುವ ಮರುಪಡೆಯಬಹುದಾದ ಲೋಹದ ಪ್ರಮಾಣಕ್ಕೆ ನಿರ್ದಿಷ್ಟವಾಗಿ ಹೆಚ್ಚಾದ ಚಲಾವಣೆಯ ಪರಿಣಾಮವಾಗಿ ಚಲಾವಣೆಯ ಮೌಲ್ಯಹರಣ. ಅಮೆರಿಕಾ ದೇಶದ ನಾಗರಿಕ ಸಮರದ ಸಮಯದಲ್ಲಿ ಖಾಸಗಿ ಬ್ಯಾಂಕ್ ನೋಟುಗಳು ವ್ಯಾಪಕವಾಗಿ ಅಚ್ಚಾದ ಹಿನ್ನೆಲೆಯಲ್ಲಿ "ಹಣದುಬ್ಬರ"ವೆಂಬ ಪದವು ನೇರ ಪ್ರಸ್ತಾಪವಾಗಿ ಹೊಮ್ಮಲು ಶುರುವಾಗಿ ಮರುಪಡೆಯಬಹುದಾದ ಬ್ಯಾಂಕ್‌ ನೋಟುಗಳು ಲಭ್ಯ ಲೋಹ ಪ್ರಮಾಣಕ್ಕಿಂತಲೂ ಮೀರಿ ಚಲಾವಣೆಯ ಮೌಲ್ಯ ಹರಣ ಕ್ಕೆ ಕಾರಣವಾಯಿತು.ಹಾಗಾಗಿ, ಹಣದುಬ್ಬರವೆಂಬ ಪದವನ್ನು ಸರಕುಗಳ ಬೆಲೆ ಏರಿಕೆಗೆ ಬದಲಾಗಿ ಚಲಾವಣೆಯ ಅಪಮೌಲ್ಯವೆಂದು ಹೇಳಲಾಗಿದೆ.
ಬ್ಯಾಂಕ್‌ ನೋಟುಗಳ ಅತಿ-ಪೂರೈಕೆ ಮತ್ತು ಇದರಿಂದ ಉಂಟಾದ ಅವುಗಳ ಮೌಲ್ಯಹರಣವನ್ನು ಮೊದಲ ಶಾಸ್ತ್ರೀಯ ಅರ್ಥಶಾಸ್ತ್ರಜ್ಞರಾದ ಡೇವಿಡ್ ಹ್ಯೂಮ್‌ ಮತ್ತು ಡೇವಿಡ್‌ ರಿಕಾರ್ಡೊ ಅವರು ಗಮನಿಸಿ, ಪರಿಶೀಲಿಸಿ ಚಲಾವಣೆಯ ಮೌಲ್ಯಹರಣ (ಹಣಕಾಸಿನ ಉಬ್ಬರ ವೆಂದು ಅನಂತರ ಹೆಸರಿಸಲಾದ) ಸರಕುಗಳ ಬೆಲೆಯ (ಅನಂತರ ಬೆಲೆಯ ಹಣದುಬ್ಬರ ಮತ್ತು ಅಂತಿಮವಾಗಿ ಸುಮ್ಮನೆ ಹಣದುಬ್ಬರ  ಎನ್ನಲಾದ) ಮೇಲೆ ಯಾವ ರೀತಿಯ ಪ್ರಭಾವವನ್ನು ಬೀರಬಲ್ಲದು ಎಂದು ಚರ್ಚಿಸುತ್ತಿದ್ದರು.
ಸಂಬಂಧಿಸಿದ ವ್ಯಾಖ್ಯಾನಗಳು
"ಹಣದುಬ್ಬರ"ವೆಂಬ ಪದವು ಸಾಮಾನ್ಯವಾಗಿ, ಆರ್ಥಿಕತೆಯಲ್ಲಿ ಸರಕುಗಳ ಮತ್ತು ಸೇವೆಗಳ ಬೆಲೆಗಳ ಒಟ್ಟಾರೆ ಮಟ್ಟವನ್ನು ನಿರೂಪಿಸುವ ಸ್ಥೂಲ ಬೆಲೆ ಸೂಚ್ಯಂಕಲ್ಲಿ ಅಳತೆಯಾದಂತಹ ಏರಿಕೆಯನ್ನು ವ್ಯಾಖ್ಯಾನಿಸುತ್ತದೆ.ಗ್ರಾಹಕ ಬೆಲೆ ಸೂಚ್ಯಂಕ (CPI), ವೈಯಕ್ತಿಕ ಬಳಕೆಯ ಖರ್ಚು ಬೆಲೆ ಸೂಚ್ಯಂಕ (PCEPI) ಮತ್ತು GDP ಹಣದುಬ್ಬರದ ತಗ್ಗು ಸ್ಥೂಲ ಬೆಲೆ ಸೂಚ್ಯಂಕದ ಕೆಲವು ಉದಾಹರಣೆಗಳಾಗಿವೆ. ಹಣದುಬ್ಬರವೆಂಬ ಪದವು ಸ್ವತ್ತು, ಆರ್ಥಿಕತೆಯೊಂದರಲ್ಲಿ ಸರಕುಗಳು (ಆಹಾರ, ಇಂಧನ, ಲೋಹಗಳು ಸೇರಿದಂತೆ), ಆರ್ಥಿಕ ಸ್ವತ್ತುಗಳು (ಷೇರ್‌ಗಳು, ಬಾಂಡ್‌ಗಳು ಮತ್ತು ಜಮೀನು) ಮತ್ತು ಸೇವೆಗಳು (ಮನರಂಜನೆ ಮತ್ತು ಆರೋಗ್ಯಸೇವೆ) - ಇವುಗಳಂತಹ ಸರಕು ಮತ್ತು ಸೇವೆಗಳ ಇಕ್ಕಟ್ಟಾದ ಗುಂಪಿನ ಬೆಲೆಯ ಏರಿಕೆಯ ಮಟ್ಟವನ್ನು ವಿವರಿಸಲು ಬಳಸಬಹುದು.ರಾಯ್ಟರ್ಸ್‌-CRB ಸೂಚ್ಯಂಕ (CCI), ಉತ್ಪಾದಕ ಬೆಲೆ ಸೂಚ್ಯಂಕ ಮತ್ತು ಉದ್ಯೋಗ ಬೆಲೆ ಸೂಚ್ಯಂಕ (ECI) ಆರ್ಥಿಕತೆಯ ವಿಶಿಷ್ಟ ಕ್ಷೇತ್ರಗಳಲ್ಲಿ ಬೆಲೆಯ ಹಣದುಬ್ಬರವನ್ನು ಅಳೆಯಲು ಬಳಸಲಾದ ಇಕ್ಕಟ್ಟಾದ ಬೆಲೆ ಸೂಚ್ಯಂಕಗಳ ಉದಾಹರಣೆಗಳು. ಸ್ವತ್ತು ಬೆಲೆ ಹಣದುಬ್ಬರವು,ಸರಕು ಮತ್ತು ಸೇವೆಗಳ ಬೆಲೆಗಳ ಹಣದುಬ್ಬರಕ್ಕೆ ವಿರುದ್ಧವಾಗಿ, ಸ್ವತ್ತುಗಳ ಬೆಲೆಯಲ್ಲಿ ಏರಿಕೆಯಾಗಿದೆ. ತಿರುಳು ಹಣದುಬ್ಬರ ಆಹಾರ ಮತ್ತು ಇಂಧನ ಬೆಲೆಗಳನ್ನು ಹೊರತಪಡಿಸಿದ ಸ್ಥೂಲ ಬೆಲೆ ಸೂಚ್ಯಂಕಲ್ಲಿನ ಬೆಲೆಯ ಏರುಪೇರಿನ ಅಳತೆಯಾಗಿದೆ. ಫೆಡರಲ್ ರಿಸರ್ವ್‌ ಮಂಡಳಿ ಒಟ್ಟಾರೆ ಹಣದುಬ್ಬರವನ್ನು ಅಳೆಯಲು ಮೂಲ ಹಣದುಬ್ಬರವನ್ನು ಬಳಸುವುದು, ಅಲ್ಪಕಾಲದ ಬೆಲೆಯ ಏರುಪೇರನ್ನು ಶಮನ ಮಾಡಲು ಆಹಾರ ಮತ್ತು ಇಂಧನ ಬೆಲೆಗಳನ್ನು ತೆಗೆದು ಹಾಕುವುದು, ಅವು ಸಾಮಾನ್ಯ ಆರ್ಥಿಕ ವ್ಯವಸ್ಥೆಯಲ್ಲಿ ಹಣದುಬ್ಬರ ಪ್ರವೃತ್ತಿಯ ದೀರ್ಘ ಕಾಲದ ಅಂದಾಜುಗಳನ್ನು ತಿರುಚುವ ಸಾಧ್ಯತೆಗಳಿವೆ.
ಇತರೆ ಸಂಬಂಧಿತ ಆರ್ಥಿಕ ಪರಿಕಲ್ಪನೆಗಳು ಒಳಗೊಂಡಿರುವುದು: ಹಣದುಬ್ಬರವಿಳಿತ – ಸಾಮಾನ್ಯ ಬೆಲೆ ಮಟ್ಟ; ಹಣದುಬ್ಬರದ ತಗ್ಗುವಿಕೆ – ಹಣದುಬ್ಬರದ ಪ್ರಮಾಣದಲ್ಲಿ ಇಳಿತ; ತೀವ್ರ-ಹಣದುಬ್ಬರ – ನಿಯಂತ್ರಣ ಮೀರುವಂತಹ ಹಣದುಬ್ಬರ; "ಉಬ್ಬರಮಂದ ಸ್ಥಿತಿ" – ಹಣದುಬ್ಬರ, ನಿಧಾನಗತಿಯ ಆರ್ಥಿಕ ವಿಕಾಸ ಮತ್ತು ತೀವ್ರ ನಿರುದ್ಯೋಗ ಸಮಸ್ಯೆಗಳ ಒಗ್ಗೂಡಿಕೆ; ಮತ್ತು ನಾಣ್ಯವರ್ಧನೆ – ಹಣದುಬ್ಬರವಿಳಿತದ ಒತ್ತಡವನ್ನು ಕಡಿಮೆಗೊಳಿಸಲು ಬೆಲೆಗಳನ್ನು ಹಿಂದಿನ ಮಟ್ಟಕ್ಕೆ ಏರಿಸುವ ಪ್ರಯತ್ನವಾಗಿದೆ.
ಅಳತೆಗಳು
thumb|350px|1666 ಯಿಂದ 2019ವರೆಗೆ ಯುನೈಟೆಡ್‌ ಸ್ಟೇಟ್ಸ್‌ನಲ್ಲಿ ವಾರ್ಷಿಕ ಹಣದುಬ್ಬರ ದರಗಳು. ಹಣದುಬ್ಬರವನ್ನು ಸಾಮಾನ್ಯವಾಗಿ ಬೆಲೆ ಸೂಚ್ಯಂಕದ ಹಣದುಬ್ಬರದ ಪ್ರಮಾಣ ಲೆಕ್ಕಾಚಾರ ಮಾಡಿ ಅಂದಾಜು ಮಾಡಲಾಗುತ್ತದೆ, ಸಾಮಾನ್ಯವಾಗಿ ಗ್ರಾಹಕ ಬೆಲೆ ಸೂಚ್ಯಂಕ. ಗ್ರಾಹಕ ಬೆಲೆ ಸೂಚ್ಯಂಕ, "ವಿಶಿಷ್ಟ ಗ್ರಾಹಕ" ಕೊಂಡುಕೊಳ್ಳುವ ಆಯ್ದ ಸರಕು-ಸೇವೆಗಳ ಬೆಲೆಯನ್ನು ಅಳೆಯುತ್ತದೆ. ಹಣದುಬ್ಬರದ ಪ್ರಮಾಣವು ಕಾಲಾವಧಿಯಲ್ಲಿ ಬೆಲೆ ಸೂಚ್ಯಂಕ ಬದಲಾವಣೆಯ ದರವಾಗಿರುತ್ತದೆ. ಉದಾಹರಣೆಗೆ, ಜನವರಿ 2007ರಲ್ಲಿ, U.S. ಗ್ರಾಹಕ ಬೆಲೆ ಸೂಚ್ಯಂಕ 202.416 ಇದ್ದದ್ದು, ಜನವರಿ 2008ರಲ್ಲಿ 211.080 ಆಗಿತ್ತು. CPIಯಲ್ಲಿನ 2007ರ ವಾರ್ಷಿಕ ಶೇಕಡಾವಾರು ಹಣದುಬ್ಬರದ ಪ್ರಮಾಣವನ್ನು ಗಣಿಸಲು ಬಳಸುವಂತಹ ಸೂತ್ರವು:
ಈ ಒಂದು ವರ್ಷದ ಅವಧಿಯಲ್ಲಿ ಹಣದುಬ್ಬರದ ಪ್ರಮಾಣವು 4.28% ಆಗಿತ್ತು, ಅರ್ಥಾತ್ ವಿಶಿಷ್ಟ U.S. ಗ್ರಾಹಕರಿಗಾಗಿ ಸಾಮಾನ್ಯ ಬೆಲೆಯ ಮಟ್ಟವು 2007ರಲ್ಲಿ ಏರಿಕೆಯನ್ನು ಕಂಡಿತ್ತು.
ಹಣದುಬ್ಬರವನ್ನು ಗಣಿಸಲು ಬಳಸಲಾದ ಇತರೆ ವ್ಯಾಪಕ ಬಳಕೆಯಲ್ಲಿರುವ ಬೆಲೆ ಸೂಚ್ಯಂಕಗಳು ಹೀಗಿವೆ:
ಹಣದುಬ್ಬರದ ಇತರೆ ಸಾಮಾನ್ಯ ಅಳತೆಗಳು ಹೀಗಿವೆ:
ಅಳತೆಗಳಲ್ಲಿನ ಪ್ರಕರಣಗಳು
ಆರ್ಥಿಕತೆಯಲ್ಲಿ ಹಣದುಬ್ಬರವನ್ನು ಅಳತೆ ಮಾಡಲು ಸರಕುಗಳ ಸಾಮಾನ್ಯ ಗುಂಪಿನ ಬೆಲೆಯಲ್ಲಿನ ಬದಲಾವಣೆಗಳಲ್ಲಿ ವ್ಯತ್ಯಾಸ ಮಾಡುವ ವಸ್ತುನಿಷ್ಠ ರೀತಿಯ ಅಗತ್ಯವಿದೆ, ಆ ಬೆಲೆಯ ವ್ಯತ್ಯಾಸವು ಘನ, ಪ್ರಮಾಣ ಅಥವಾ ಕಾರ್ಯಶೀಲತೆಯ ಮೇಲೂ ಸಹ ಹೋಗುತ್ತದೆ.ಉದಾಹರಣೆಗೆ, 10 ಔನ್ಸ್‌ಗಳ ಧಾನ್ಯದ ಡಬ್ಬವು, ಒಂದು ವರ್ಷದಲ್ಲಿ ಗುಣಮಟ್ಟದಲ್ಲಿ ಬದಲಾಗದೆ $0.90ರಿಂದ $1.00ಕ್ಕೆ ಬದಲಾದರೆ ಈ ಬದಲಾವಣೆಯು ಹಣದುಬ್ಬರವಾಗಿ ನಿರೂಪಣೆಯಾಗುತ್ತದೆ. ಆದಾಗ್ಯೂ, ಈ ಏಕೈಕ ಬೆಲೆಯ ಬದಲಾವಣೆಯು ಒಟ್ಟಾರೆ ಆರ್ಥಿಕತೆಯಲ್ಲಿನ ಸಾಮಾನ್ಯ ಹಣದುಬ್ಬರವನ್ನು ನಿರೂಪಿಸಲಾರದು.ಒಟ್ಟಾರೆ ಹಣದುಬ್ಬರವನ್ನು ಅಳತೆ ಮಾಡಬೇಕಾದಲ್ಲಿ, ಪ್ರಾತಿನಿಧಿಕ ಸರಕು ಮತ್ತು ಸೇವೆಗಳ ದೊಡ್ಡ 'ಬುಟ್ಟಿ'ಯ ಬೆಲೆಯ ಬದಲಾವಣೆಯನ್ನು ಅಳೆಯಲಾಗುತ್ತದೆ.ಹಲವು ಸರಕು-ಸೇವೆಗಳ "ಬುಟ್ಟಿ"ಯ ಒಗ್ಗೂಡಿದ ಬೆಲೆಯ ಉದ್ದೇಶವೇ ಬೆಲೆ ಸೂಚ್ಯಂಕದ್ದಾಗಿದೆ.ಒಗ್ಗೂಡಿಸಿದ ಬೆಲೆಯು "ಬುಟ್ಟಿ"ಯಲ್ಲಿರುವ ಸರಕುಗಳ ಸರಾಸರಿ ಬೆಲೆಯ ಮೊತ್ತವಾಗಿದೆ.ಗ್ರಾಹಕರು ಖರೀದಿಸುವ ಸರಕುಗಳ ಏಕಮಾನ ಬೆಲೆ ಮತ್ತು ಪ್ರಮಾಣವನ್ನು ಗುಣಿಸಿದಾಗ ಆ ಸರಕಿನ ಒಟ್ಟು ಬೆಲೆಯು ಲಭಿಸುತ್ತದೆ.ಆರ್ಥಿಕತೆಯ ಒಟ್ಟಾರೆ ಹಣದುಬ್ಬರದ ಮೇಲೆ ಏಕಮಾನ ಬೆಲೆಯ ಬದಲಾವಣೆಯ ಪ್ರಭಾವವನ್ನು ಅಳೆಯಲು ಒಟ್ಟು ಬೆಲೆಯ ಅಗತ್ಯವಿದೆ.ಉದಾಹರಣೆಗೆ, ಗ್ರಾಹಕ ಬೆಲೆ ಸೂಚ್ಯಂಕವು ಮನೆಮಂದಿಗಳ ಸಮೀಕ್ಷೆ ನಡೆಸಿ ಸಂಗ್ರಹಿಸಿದ ದತ್ತಾಂಶವನ್ನು ಬಳಸಿ, ಗ್ರಾಹಕರ ವಿಶಿಷ್ಟ ಸರಕು ಹಾಗೂ ಸೇವೆಗಳ ಮೇಲಿನ ಒಟ್ಟಾರೆ ಖರ್ಚನ್ನು ನಿರ್ಣಯಿಸಿ, ಇದರಂತೆ ಅಂತಹ ಸಾಮಗ್ರಿಗಳ ಸರಾಸರಿ ಬೆಲೆಯನ್ನು ತೂಗಿಸುತ್ತದೆ. ಆ ಒಟ್ಟು ಸರಾಸರಿ ಬೆಲೆಗಳನ್ನು ಒಗ್ಗೂಡಿಸಿ ಒಟ್ಟಾರೆ ಬೆಲೆಯನ್ನು ಗಣಿಸಲಾಗುತ್ತದೆ.ಕಾಲಾವಧಿಯಲ್ಲಿ ಸಮರ್ಪಕ ರೀತಿಯಲ್ಲಿ ಬೆಲೆಯ ಬದಲಾವಣೆಗಳನ್ನು ಹೊಂದಿಸಲು, ಸೂಚ್ಯಂಕಗಳು ವಿಶಿಷ್ಟವಾಗಿ "ಆಧಾರ ವರ್ಷ" ಬೆಲೆಯನ್ನು ಆಯ್ದು ಅದಕ್ಕೆ 100ರ ಬೆಲೆಯನ್ನು ನಿಗದಿಪಡಿಸುತ್ತದೆ.ಅನಂತರದ ವರ್ಷಗಳಲ್ಲಿ, ಆಧಾರ ವರ್ಷ ಬೆಲೆಗೆ ಸಂಬಂಧಿಸಿದಂತೆ ಸೂಚ್ಯಂಕ ಬೆಲೆಗಳನ್ನು ನಿಗದಿಪಡಿಸಲಾಗುತ್ತದೆ.
ಕಾಲಾವಧಿಯಲ್ಲಿ ಹಣದುಬ್ಬರದ ಅಳತೆಗಳನ್ನು ಆಗಾಗ್ಗೆ ಬದಲಾಯಿಸಿ, ಬುಟ್ಟಿಯಲ್ಲಿನ ಸರಕುಗಳ ನಿರ್ದಿಷ್ಟ ತೂಕಕ್ಕಾಗಿ ಅಥವಾ ವರ್ತಮಾನ ಸಾಮಗ್ರಿ ಮತ್ತು ಸೇವೆಗಳನ್ನು ಭೂತಕಾಲದ ಸಾಮಗ್ರಿ ಮತ್ತು ಸೇವೆಗಳೊಂದಿಗೆ ಹೋಲಿಸಲಾಗುತ್ತದೆ.'ವಿಶಿಷ್ಟ ಗ್ರಾಹಕರು' ಖರೀದಿಸಿದ ಸರಕು ಮತ್ತು ಸೇವೆಗಳ ವಿಧಗಳಲ್ಲಿ ಬದಲಾವಣೆಗಳನ್ನು ಪ್ರತಿಬಿಂಬಿಸಲು ಆಯ್ದ ಸರಕು ಮತ್ತು ಸೇವೆಗಳ ವಿಧಗಳಲ್ಲಿ ಅಧಿಕಾವಧಿಯಲ್ಲಿ ಹೊಂದಾಣಿಕೆಗಳನ್ನು ಮಾಡಲಾಗುತ್ತವೆ.ಹೊಸ ಉತ್ಪಾದನೆಗಳನ್ನು ಪರಿಚಯಿಸಬಹುದು, ಹಳೆಯ ಉತ್ಪಾದನೆಗಳು ಮಾಯವಾಗಬಹುದು, ಪ್ರಸ್ತುತ ಉತ್ಪಾದನೆಗಳ ಗುಣಮಟ್ಟಗಳು ಬದಲಾಗಬಹುದು ಮತ್ತು ಗ್ರಾಹಕ ಆಯ್ಕೆಗಳು ಬದಲಾಗಬಹುದು. "ಬುಟ್ಟಿ"ಯಲ್ಲಿ ಸೇರ್ಪಡೆಯಾಗಿರುವ ಸರಕು ಮತ್ತು ಸೇವೆಗಳ ವಿಧಗಳು ಮತ್ತು ಹಣದುಬ್ಬರದ ಅಳತೆಯಲ್ಲಿ ಬಳಸಲಾದ ಒಟ್ಟು ಬೆಲೆಯನ್ನು ಮಾರುಕಟ್ಟೆಯಲ್ಲಿನ ಬದಲಾವಣೆಗಳಿಗೆ ಅಣುಗುಣವಾಗಿ, ಕಾಲಾವಧಿಯಲ್ಲಿ ಬದಲಾಯಿಸಲಾಗುವುದು,
ನಿರೀಕ್ಷಿತ ಆವರ್ತನದ ಬೆಲೆ ಬದಲಾವಣೆಗಳನ್ನು ವ್ಯತ್ಯಾಸ ಮಾಡಲು ಹಣದುಬ್ಬರದ ಸಂಖ್ಯೆಗಳನ್ನು ಆಗಾಗ್ಗೆ ಕಾಲಕ್ಕನುಗುಣವಾಗಿ ಸರಿಹೊಂದಿಸಲಾಗುವುದು.ಉದಾಹರಣೆಗೆ, ಗೃಹ ಉಷ್ಣ ಸೇವಾ ಖರ್ಚುಗಳು ಶೀತಲ ಮಾಸಗಳಲ್ಲಿ ಏರುವ ನಿರೀಕ್ಷೆಯಲ್ಲಿದೆ ಮತ್ತು ಇಂಧನ ಅಥವಾ ಇಂಧನದ ಬೇಡಿಕೆಯ ಆವರ್ತಿತ ಏರಿಕೆಗೆ ಕಾಲಕ್ಕನುಗುಣವಾಗಿ ಹೊಂದಾಣಿಕೆಗಳನ್ನು ಆಗಾಗ್ಗೆ ಬಳಸಲಾಗುತ್ತದೆ. ಏಕಮಾನೀಯ ಬೆಲೆಗಳ ಸಂಖ್ಯಾಶಾಸ್ತ್ರೀಯ ವಿಸ್ವರ ಮತ್ತು ಬಾಷ್ಪಶೀಲತೆಗಳನ್ನು ತೆಗೆದುಬಿಡಲು, ಹಣದುಬ್ಬರದ ಅಂಕಿಅಂಶಗಳನ್ನು ಸರಾಸರಿಗೊಳಿಸಬಹುದು ಅಥವಾ ಸಂಖ್ಯಾಶಾಸ್ತ್ರೀಯ ತಂತ್ರಗಳಿಗೆ ಒಳಪಡಿಸಬಹುದು.
ಸಾಮಾನ್ಯ
ಬೆಲೆಗಳ ಸಾಮಾನ್ಯ ಮಟ್ಟದಲ್ಲಿ ಏರಿಕೆಯು ಚಲಾವಣೆಯ ಕೊಳ್ಳುವಿಕೆಯ ಶಕ್ತಿಯಲ್ಲಿ ಇಳಿತವನ್ನು ಸೂಚಿಸುತ್ತದೆ.ಅದೇನೆಂದರೆ, ಬೆಲೆಗಳ ಸಾಮಾನ್ಯ ಮಟ್ಟವು ಏರಿದಾಗ, ಪ್ರತಿ ಹಣಕಾಸಿನ ಏಕಮಾನವು ಕಡಿಮೆ ಸರಕು ಮತ್ತು ಸೇವೆಗಳನ್ನು ಕೊಳ್ಳುತ್ತವೆ. ಹಣದುಬ್ಬರದ ಪ್ರಭಾವವು ಒಂದೇ ಸಮವಾಗಿ ಹಂಚಿರುವುದಿಲ್ಲ; ಕೊಳ್ಳುವಿಕೆಯ ಶಕ್ತಿಯ ಇಳಿತದ ಈ ಪರಿಣಾಮವಾಗಿ ಕೆಲವುಗಳಲ್ಲಿ ಅಡಗಿದ ಖರ್ಚುಗಳಿದ್ದು ಇನ್ನು ಕೆಲವಲ್ಲಿ ಅನುಕೂಲಗಳಿರುತ್ತವೆ.ಉದಾಹರಣೆಗೆ, ಸಾಲಗಳ ಅಥವಾ ಠೇವಣಿಗಳ ಮೇಲೆ ಬಡ್ಡಿ ಸ್ವೀಕರಿಸುವ ಸಾಲದಾತರು ಅಥವಾ ಠೇವಣಿದಾರರು ಹಣದುಬ್ಬರದ ಕಾರಣ, ತಮ್ಮ ಬಡ್ಡಿ ಸಂಪಾದನೆಗಳ ಕೊಳ್ಳುವಿಕೆಯ ಶಕ್ತಿಯನ್ನು ಕಳೆದುಕೊಳ್ಳುತ್ರಾರೆ; ಸಾಲದಾರರು ಅನುಕೂಲಗಳನ್ನು ಪಡೆಯುತ್ತಾರೆ.ನಗದು ಸ್ವತ್ತುಗಳನ್ನು ಹೊಂದಿರುವ ಒಬ್ಬ ವ್ಯಕ್ತಿ ಅಥವಾ ಸಂಸ್ಥಾನಗಳು ಅವರ ಹಿಡುವಳಿಗಳ ಕೊಳ್ಳುವಿಕೆಯ ಶಕ್ತಿಯಲ್ಲಿ ಇಳಿತವನ್ನು ಅನುಭವಿಸುತ್ತಾರೆ. ಕಾರ್ಮಿಕರಿಗೆ ಮತ್ತು ನಿವೃತ್ತಿ ವೇತನದಾರರಿಗೆ, ಅದರಲ್ಲೂ ನಿಶ್ಚಿತ ಸಂದಾಯಗಳನ್ನು ಸ್ವೀಕರಿಸುವವರಿಗೆ ಸಂದಾಯಗಳು ಆಗಾಗ್ಗೆ ಹಣದುಬ್ಬರದ ಹಿಂದುಳಿಯುತ್ತದೆ.
ನಕಾರಾತ್ಮಕ
ಹೆಚ್ಚಿನ ಅಥವಾ ಮುಂಗಾಣಲಾಗದ ಹಣದುಬ್ಬರದ ದರಗಳು ಒಟ್ಟಾರೆ ಆರ್ಥಿಕತೆಗೆ ಕೆಟ್ಟದು.ಅವು ಮಾರುಕಟ್ಟೆಗೆ ಅದಕ್ಞತೆಯನ್ನು ಸೇರಿಸಿ, ಉದ್ದಿಮೆಗಳಿಗೆ ಬಜೆಟ್ ಮತ್ತು ಇತರೆ ದೀರ್ಘಕಾಲಾವಧಿಯ ವ್ಯಾವಹಾರಿಕ ರೂಪುರೇಖೆಯನ್ನು ಹಾಕದಂತೆ ಮಾಡುತ್ತವೆ.ಹಣದುಬ್ಬರವು ಉತ್ಪಾದಕತೆಯ ಮೇಲೆ ಜಗ್ಗುವಂತಹ ಪ್ರಭಾವ ಬೀರಿ, ನಗ-ನಾಣ್ಯ ಹಣದುಬ್ಬರದಿಂದ ಆಗುವ ಲಾಭ-ನಷ್ಟಗಳ ಮೇಲೆ ತಮ್ಮ ಗಮನವನ್ನು ಕೇಂದ್ರೀಕರಿಸಲು ಉದ್ದಿಮೆಗಳು ಉತ್ಪಾದನೆ ಮತ್ತು ಸೇವೆಗಳಿಂದ ಸಂಪನ್ಮೂಲಗಳನ್ನು ದೂರ ಸರಿಸುವಂತೆ ಮಾಡುತ್ತದೆ. ಹಣದ ಭವಿಷ್ಯದಲ್ಲಿ ಕೊಳ್ಳುವ ಶಕ್ತಿಯ ಬಗೆಗಿನ ಅನಿಶ್ಚಿತತೆಯು ಬಂಡವಾಳ ಹೂಡಿಕೆ ಮತ್ತು ಉಳಿತಾಯ ಮಾಡುವುದನ್ನು ಹಿಂಜರಿಯುವಂತೆ ಮಾಡುತ್ತದೆ. ಹಣದುಬ್ಬರವು ಅಡಗಿದ ತೆರಿಗೆ ಹೆಚ್ಚಳಗಳನ್ನು ವಿಧಿಸಬಹುದು, ಉಬ್ಬಿದ ಸಂಪಾದನೆಗಳು ಕಂದಾಯದಾರರನ್ನು ಹೆಚ್ಚಳ ಕಂದಾಯ ದರಗಳ ಆವರಣದೊಳಗೆ ತಳ್ಳಬಹುದು.
ಹೆಚ್ಚಿದ ಹಣದುಬ್ಬರದಲ್ಲಿ, ಕೊಳ್ಳುವಿಕೆ ಶಕ್ತಿಯು ಪುನ: ಹಂಚಲಾಗಿ,ನಿವೃತ್ತ ವೇತನದಾರರಂತಹ ನಿಶ್ಚಿತ ಆದಾಯಗಳಿಂದ ಹಣದುಬ್ಬರದೊಂದಿಗೆ ಸರಿಹೊಂದಬಲ್ಲ ವ್ಯತ್ಯಾಸವುಳ್ಳ ಆದಾಯಗಳತ್ತ ಹರಡುತ್ತಿದೆ. ಕೊಳ್ಳುವಿಕೆಯ ಶಕ್ತಿಯ ಪುನ: ಹಂಚಿಕೆಯು ಅಂತಾರಾಷ್ಟ್ರೀಯ ವಹಿವಾಟು ಪಾಲುದಾರರ ನಡುವೆಯೂ ಸಂಭವಿಸುತ್ತದೆ.ಎಲ್ಲಿ ನಿಶ್ಚಿತ ವಿನಿಮಯ ದರಗಳು ವಿಧಿಸಲಾಗಿವೆಯೋ, ಒಂದು ಆರ್ಥಿಕತೆಯಲ್ಲಿ ಏರುತ್ತಿರುವ ಹಣದುಬ್ಬರವು ರಫ್ತುಗಳನ್ನು ಇನ್ನೂ ದುಬಾರಿಯನ್ನಾಗಿಸಿ ವಹಿವಾಟಿನ ಸಮತೋಲನದ ಮೇಲೆ ಪ್ರಭಾವ ಬೀರುತ್ತದೆ. ಮುಂಗಾಣಲಾಗದ ಹಣದುಬ್ಬರದಿಂದ ಚಲಾವಣೆ ವಿನಿಮಯ ಬೆಲೆಗಳಲ್ಲಿ ಹೆಚ್ಚಿದ ಅಸ್ಥಿರತೆಯ ಕಾರಣ, ವಹಿವಾಟಿಗೆ ನಕಾರಾತ್ಮಕ ಪ್ರಭಾವಗಳಿರಬಹುದು.
ಕಾರಣಗಳು
thumb|right|ಬ್ಯಾಂಕ್‌ ಆಫ್‌ ಇಂಗ್ಲೆಂಡ್‌, ಸೆಂಟ್ರಲ್‌ ಬ್ಯಾಂಕ್‌ ಆಫ್‌ ಯುನೈಟೆಡ್‌ ಕಿಂಗ್‌ಡಮ್‌ ಹಣದುಬ್ಬರಕ್ಕೆ ಕಾರಣ ಮತ್ತು ಅದನ್ನು ನಿಯಂತ್ರಿಸುವ ಮೇಲ್ವಿಚಾರಣೆ ನೋಡಿಕೊಳ್ಳುತ್ತದೆ.
ಸದ್ಯಕ್ಕೆ ಹಣದ ಪರಿಮಾಣ ಸಿದ್ಧಾಂತವು ಹಣದುಬ್ಬರದ ನಿಖರವಾದ ಮಾದರಿಯಾಗಿ ವ್ಯಾಪಕವಾಗಿ ಸ್ವೀಕಾರವಾಗಿದೆ.ಪರಿಣಾಮವಾಗಿ, ಹಣದುಬ್ಬರದ ಪ್ರಮಾಣವು ಅಗತ್ಯವಾಗಿಯೂ ಹಣದ ಪೂರೈಕೆಯ ಬೆಳವಣಿಗೆ ದರವನ್ನು ಅವಲಂಬಿಸಿದೆಯೆಂಬುದು ಅರ್ಥಶಾಸ್ತ್ರಜ್ಞರ ನಡುವೆ ಸ್ಥೂಲವಾದ ಒಪ್ಪಂದವಾಗಿದೆ.ಆದರೆ, ಅಲ್ಪ ಮತ್ತು ಮಧ್ಯಮಾವಧಿಗಳಲ್ಲಿ ಹಣದುಬ್ಬರವು ಆರ್ಥಿಕತೆಯ ಪೂರೈಕೆ ಮತ್ತು ಬೇಡಿಕೆಯ ಒಟ್ಟಡಗಳಿಂದ ಪ್ರಭಾವಿತವಾಗಬಹುದು, ಹಾಗೂ ಸಂಬಂಧಿತ ವೇತನ, ಬೆಲೆ ಮತ್ತು ಬಡ್ಡಿ ದರಗಳ ಸ್ಥಿತಿಸ್ಥಾಪಕತೆಯಿಂದ ಪರಿಣಾಮಕ್ಕೀಡಾಗುತ್ತದೆ. ಇಂತಹ ಅಲ್ಪಾವಧಿಯ ಪ್ರಭಾವಗಳು ಪ್ರಮುಖವಾಗುವಷ್ಟು ದೀರ್ಘಕಾಲ ಉಳಿಯುತವೋ ಇಲ್ಲವೋ ಎಂಬುದು ಪ್ರಶ್ನೆಯು ಹಣಕಾಸು-ಪರ ಹಾಗು ಕೇನ್ಸ್ ಪಂಥೀಯ ಅರ್ಥಶಾಸ್ತ್ರಜ್ಞರ ನಡುವೆ ಇರುವ ಚರ್ಚೆಯಾಗಿದೆ.ಹಣಕಾಸುವಾದದಲ್ಲಿ ಬೆಲೆಗಳು ಮತ್ತು ವೇತನಗಳು ಇತರೆ ಕಾರಣಗಳನ್ನು ಸಾಮಾನ್ಯ ಪ್ರವೃತ್ತಿಯಲ್ಲಿ ಕನಿಷ್ಠವಾಗುವಂತೆ ಬಹಳ ಬೇಗ ಸರಿಹೊಂದಿಕೊಳ್ಳುತ್ತವೆ. ಕೇನ್ಸ್‌ ಪಂಥೀಯ ದೃಷ್ಟಿಯಲ್ಲಿ, ಆರ್ಥಿಕತೆಯಲ್ಲಿ ಜನರ ದೃಷ್ಟಿಯಿಂದ, ಬೆಲೆಗಳು ಮತ್ತು ವೇತನಗಳು ವಿವಿಧ ದರಗಳಲ್ಲಿ ಸರಿಹೊಂದುತ್ತವೆ ಹಾಗೂ ಈ ವ್ಯತ್ಯಾಸಗಳು ನೈಜ ಉತ್ಪಾದನೆಗಳ ಮೇಲೆ ಸಾಕಷ್ಟು ದೀರ್ಘಕಾಲ ಉಳಿಯುವಂತಹ ಪ್ರಭಾವ ಬೀರುತ್ತವೆ.
ಕೇನ್ಸ್ ಪಂಥೀಯ ದೃಷ್ಟಿ
ಕೇನ್ಸ್ ಪಂಥೀಯ ಆರ್ಥಿಕ ಸಿದ್ಧಾಂತದ ಪ್ರಸ್ತಾಪದ ಪ್ರಕಾರ, ಹಣದ ಪೂರೈಕೆಯಲ್ಲಿ ಬದಲಾವಣೆಗಳು ಬೆಲೆಗಳ ಮೇಲೆ ನೇರವಾದ ಪರಿಣಾಮವನ್ನು ಬೀರುವುದಿಲ್ಲ ಹಾಗೂ ಗೋಚರಿಸುವ ಹಣದುಬ್ಬರವು ಆರ್ಥಿಕತೆಯೊಳಗಿನ ಬೆಲೆಗಳ ಮೂಲಕ ವ್ಯಕ್ತವಾಗುವ ಒತ್ತಡಗಳ ಪರಿಣಾಮವಾಗಿದೆ.ಹಣದ ಪೂರೈಕೆಯು ಹಣದುಬ್ಬರದ ಮಾತ್ರವಲ್ಲದಿದ್ದರೂ, ಒಂದು ಪ್ರಮುಖ ಕಾರಣವಾಗಿದೆ.
ರಾಬರ್ಟ್ ಜೆ. ಗೊರ್ಡಾನ್ ಕರೆಯುವ "ತ್ರಿಕೋನ ಮಾದರಿ"ಯ ಪ್ರಕಾರ, ಹಣದುಬ್ಬರದ ಮೂರು ಪ್ರಮುಖ ರೀತಿಗಳಿವೆ:
ಸಮುಚ್ಚಯ ಬೇಡಿಕೆ ಆರ್ಥಿಕತೆಯ ಉತ್ಪಾದನಾ ಕ್ಷಮತೆ (ಅದರ ಸಂಭಾವ್ಯ ಉತ್ಪಾದನೆ) ಗೂ ಮೀರಿಹೋದರೆ ಹಣದುಬ್ಬರದ ದರವು ವೇಗಗೊಳ್ಳುತ್ತದೆ ಎಂಬುದು ಬೇಡಿಕೆ ಹಿಂಸೆಳೆತ ಸಿದ್ಧಾಂತದ ಹೇಳಿಕೆ.ಆದ್ದರಿಂದ, ಸಮುಚ್ಚಯ ಬೇಡಿಕೆಯನ್ನು ಹೆಚ್ಚಿಸುವಂತಹ ಯಾವುದೇ ಕಾರಣವು ಹಣದುಬ್ಬರಕ್ಕೆ ಕಾರಣವಾಗಬಹುದು.ಆದಾಗ್ಯೂ, ದೀರ್ಘಾವಧಿಯಲ್ಲಿ, ಕೇವಲ ಚಲಾವಣೆಯಲ್ಲಿರುವ ಹಣದ ಪ್ರಮಾಣದ ವೇಗವನ್ನು ಆರ್ಥಿಕತೆ ನೈಜ ವಿಕಸನ ದರಕ್ಕಿಂತಲೂ ಹೆಚ್ಚಾಗಿಸಿ ಸಮುಚ್ಚಯ ಬೇಡಿಕೆಯನ್ನು ಉತ್ಪಾದನಾ ಕ್ಷಮತೆಗಿಂತಲೂ ಹಚ್ಚಾಗಿಯೇ ಉಳಿಸಿಕೊಳ್ಳಬಹುದು.ಇನ್ನೊಂದು (ಆದಾಗ್ಯೂ ಕಡಿಮೆ ಸರ್ವಸಮಾನ) ಕಾರಣವೇನೆಂದರೆ, ಹಣದ ಬೇಡಿಕೆ ಯಲ್ಲಿ ವೇಗವಾದ ಇಳಿತ, ಉದಾಹರಣೆಗೆ ಯೂರೋಪಿನಲ್ಲಿ ಕರಾಳ ಸಾವು ಅವಧಿಯಲ್ಲಿ, ಅಥವಾ 1945ರಲ್ಲಿ ಜಪಾನಿನ ಸೋಲಿಗೂ ಮುಂಚೆ ಜಪಾನೀ ಆಕ್ರಮಿಕ ಪ್ರಾಂತ್ಯಗಳಲ್ಲಿ ಸಂಭವಿಸಿದ ಹಣದ ಬೇಡಿಕೆ.
ನಾಗರಿಕ ಸಮರದಂತಹ ವಿಪತ್ತಿನ ಕಾಲದಲ್ಲಿ ಸರ್ಕಾರಗಳು ಹಣವನ್ನು ಅತಿಹೆಚ್ಚಾಗಿ ಮುದ್ರಿಸಿ, ಖರ್ಚುಗಳಿಗೆ ಆರ್ಥಿಕ ಬೆಂಬಲ ನೀಡುವಾಗ ಹಣದುಬ್ಬರದ ಮೇಲೆ ಹಣದ ಪ್ರಭಾವವು ಎದ್ದುಕಾಣುತ್ತದೆ.ಇದು ಕೆಲವೊಮ್ಮೆ ಬೆಲೆಗಳು ಒಂದು ತಿಂಗಳ ಅವಧಿಯೊಳಗೆ ದುಪ್ಟಟ್ಟಾಗುವಂತಹ ಅತಿಹಣದುಬ್ಬರಕ್ಕೆ ಹುಟ್ಟುಹಾಕಬಹುದು. ಪ್ರಾಮುಖ್ಯತೆಯ ಬಗ್ಗೆ ಅದೆಷ್ಟೇ ಭಿನ್ನಾಭಿಪ್ರಾಯಗಳಿದ್ದರೂ, ಹಣದುಬ್ಬರದ ಮಧ್ಯಸ್ಥ ಮಟ್ಟವನ್ನು ನಿರ್ಣಯಿಸಲು ಹಣದ ಪೂರೈಕೆಯು ಪ್ರಮುಖ ಪಾತ್ರವನ್ನು ವಹಿಸುತ್ತದೆ.ಉದಾಹರಣೆಗೆ, ಕೊಂಡಿಯು ದೃಢವಾಗಿದೆಯೆಂದು ಹಣಕಾಸುವಾದಿ ಅರ್ಥಶಾಸ್ತ್ರಜ್ಞರು ನಂಬಿದರೆ; ತದ್ವಿರುದ್ಧವಾಗಿ, ಹಣದುಬ್ಬರವನ್ನು ನಿರ್ಣಯಿಸಲು ಹಣದ ಪೂರೈಕೆಯ ಬದಲಾಗಿ ಆರ್ಥಿಕತೆಯಲ್ಲಿ ಸಮುಚ್ಚಯ ಬೇಡಿಕೆಯ ಪಾತ್ರದ ಬಗ್ಗೆ ಕೇನ್ಸ್‌ವಾದಿ ಅರ್ಥಶಾಸ್ತ್ರಜ್ಞರು ವಿಶಿಷ್ಟವಾಗಿ ಒತ್ತು ನೀಡಿದ್ದಾರೆ.ಅದೇನೆಂದರೆ, ಕೇನ್ಸ್‌ವಾದಿಗಳಿಗೆ, ಹಣದ ಪೂರೈಕೆಯು ಸಮುಚ್ಚಯ ಬೇಡಿಕೆಯ ಕೇವಲ ಒಂದು ನಿರ್ಧಾರಕವಷ್ಡೆ.
ಕೆಲವು ಕೇನ್ಸ್‌ವಾದಿ ಅರ್ಥಶಾಸ್ತ್ರಜ್ಞರು, ಕೇಂದ್ರೀಯ ಬ್ಯಾಂಕ್‌ಗಳು ನಿಯಂತ್ರಣವನ್ನು ಹೊಂದಿರದು, ಏಕೆಂದರೆ ಹಣದ ಪೂರೈಕೆಯು ಹಣದ ಪೂರೈಕೆಯು ವಾಣಿಜ್ಯ ಬ್ಯಾಂಕ್‌ಗಳು ನೀಡಿದ ಬ್ಯಾಂಕ್‌ ಕ್ರೆಡಿಟ್‌ಗಾಗಿ ಬೇಡಿಕೆಗೆ ಹೊಂದುಕೊಳ್ಳುತ್ತವೆ ಎಂದು ವಾದಿಸಿ, ಕೇಂದ್ರೀಯ ಬ್ಯಾಂಕ್‌ಗಳು ಹಣದ ಪೂರೈಕೆಯನ್ನು ಸಂಪೂರ್ಣವಾಗಿ ನಿಯಂತ್ರಿಸುತ್ತವೆಂಬ ಊಹೆಯನ್ನು ಅಲ್ಲಗೆಳೆಯುತ್ತಾರೆ.ಇದಕ್ಕೆ ಅಂತರ್ವರ್ಧಕ ಹಣದ ಸಿದ್ಧಾಂತವೆನ್ನಲಾಗುತ್ತದೆ ಮತ್ತು ಇದನ್ನು 1960ರ ದಶಕದಷ್ಟು ಹಿಂದೆಯೇ ಕೇನ್ಸ್‌ವಾದದ ತರುವಾಯದವರು ಬಲವಾಗಿ ಪ್ರಸ್ತಾಪಿಸಿದ್ದಾರೆ.ಇಂದು ಇದು ಟೇಲರ್ ನಿಯಮದ ಸಮರ್ಥಕರ ಗಮನದ ಕೇಂದ್ರವಾಗಿದೆ.ಈ ನಿಲುವನ್ನು ಸಾರ್ವತ್ರಿಕವಾಗಿ ಸ್ವೀಕಾರವಾಗಿಲ್ಲ - ಬ್ಯಾಂಕ್‌ಗಳು ಸಾಲಗಳನ್ನು ಮಾಡಿ ಹಣವನ್ನು ಸೃಷ್ಟಿಸುತ್ತಾರೆ, ಆದರೆ ನೈಜ ಬಡ್ಡಿ ದರಗಳು ಹಚ್ಚಿದಾಗ, ಈ ಸಾಲಗಳ ಸಮುಚ್ಚಯ ಘನವು ಕ್ಷೀಣಿಸುತ್ತದೆ.ಹಾಗಾಗಿ, ಕೇಂದ್ರೀಯ ಬ್ಯಾಂಕ್‌ಗಳು ಹಣವನ್ನು ಅಗ್ಗಗೊಳಿಸಿ ಅಥವಾ ದುಬಾರಿಗೊಳಿಸಿ ಹಣದ ಪೂರೈಕೆಯನ್ನು ಪ್ರಭಾವಿಸಿ,ಅದರ ಉತ್ಪಾದನೆಯನ್ನು ಹೆಚ್ಚಿಸಬಹುದು ಅಥವಾ ಕಡಿಮೆಗೊಳಿಸಬಹುದು.
ಹಣದುಬ್ಬರದ ವಿಶ್ಲೇಷಣೆಯಲ್ಲಿ ಮೂಲಭೂತ ಪರಿಕಲ್ಪನೆಯು ಹಣದುಬ್ಬರ ಮತ್ತು ನಿರುದ್ಯೋಗದ ನಡುವಿನ ಸಂಬಂಧವಾಗಿದ್ದು, ಅದನ್ನು ಫಿಲಿಪ್ಸ್‌ ವಕ್ರರೇಖೆ. ಈ ಮಾದರಿಯು ಬೆಲೆಯ ಸ್ಥಿರತೆ ಮತ್ತು ಉದ್ಯೋಗದ ನಡುವಿನ ರಾಜಿ-ವಿನಿಮಯದ ಬಗ್ಗೆ ಸೂಚಿಸುತ್ತದೆ. ಆದ್ದರಿಂದ ನಿರುದ್ಯೋಗವನ್ನು ಕನಿಷ್ಠಗೊಳಿಸಲು ಸ್ವಲ್ಪ ಮಟ್ಟದ ಹಣದುಬ್ಬರದ ಅಗತ್ಯವನ್ನು ಪರಿಗಣಿಸಬಹುದಾಗಿದೆ.ಫಿಲಿಪ್ಸ್ ವಕ್ರರೇಖಾ ಮಾದರಿಯು U.S. ಅನುಭವವನ್ನು 1960ರ ದಶಕದಲ್ಲಿ ಸಮರ್ಪಕವಾಗಿ ವಿವರಸಿತು, ಆದರೆ 1970ರಲ್ಲಿ ಏರುತ್ತಿದ್ದ ಹಣದುಬ್ಬರ ಮತ್ತು ಆರ್ಥಿಕತೆಯ ಸ್ಥಗಿತ (ಕೆಲವೊಮ್ಮೆ ಉಬ್ಬರಮಂದ ಸ್ಥಿತಿ ಎನ್ನಲಾದದ್ದು)ದ ಅನುಭವವನ್ನು ವಿವರಿಸಲು ವಿಫಲವಾಯಿತು.
ಹಾಗಾಗಿ, ಆಧುನಿಕ ಮಹದರ್ಥಶಾಸ್ತ್ರವು ಪೂರೈಕೆಯ ಧಕ್ಕೆ ಮತ್ತು ಹಣದುಬ್ಬರವು ಆರ್ಥಿಕತೆಯ ಸಹಜ ಕ್ರಿಯೆಯೊಳಗೆ ಸೇರುವಂತಹ ವಿಷಯಗಳ ಕಾರಣ ಸ್ಥಳಾಂತರಗೊಳ್ಳುವ (ಹಾಗಾಗಿ ಹಣದುಬ್ನರ ಮತ್ತು ನಿರುದ್ಯೋಗದ ನಡುವಿನ ರಾಜಿ-ವಿನಿಮಯವು ಬದಲಾಗುವ) ಫಿಲಿಪ್ಸ್ ವಕ್ರರೇಖೆಯನ್ನು ಬಳಸಿ ಹಣದುಬ್ಬರವನ್ನು ವಿವರಿಸುತ್ತದೆ.ಮೊದಲನೆಯದು 1970ರ ದಶಕದಲ್ಲಿನ ತೈಲ ಧಕ್ಕೆಗಳಂತಹ ಘಟನೆಗಳನ್ನು ಹಾಗೂ ಎರಡನೆಯದು ಬೆಲೆ/ವೇತನದ ಏರಿಕೆ ಮತ್ತು ಹಣದುಬ್ಬರದ ನಿರೀಕ್ಷೆಗಳನ್ನು ಉಲ್ಲೇಖಿಸುತ್ತದೆ; ಅರ್ಥಾತ್ ಆರ್ಥಿಕತೆಯು ಹಣದುಬ್ಬರದಿಂದ ನರಳುತ್ತದೆ.ಹಾಗಾಗಿ, ಫಿಲಿಪ್ಸ್ ವಕ್ರರೇಖೆಯು ತ್ರಿಕೋನ ಮಾದರಿಯಲ್ಲಿ ಕೇವಲ ಬೇಡಿಕೆ ಹಿಂಸೆಳೆತದ ಅಂಶವನ್ನು ನಿರೂಪಿಸುತ್ತದೆ.
ಇನ್ನೊಂದು ಮಹತ್ಬದ ಪರಿಕಲ್ಪನೆಯೇನೆಂದರೆ GDPಯ ಒಂದು ಹಂತವಾದ ಸಂಭಾವ್ಯ ಉತ್ಪಾದನೆ (ಕೆಲವೊಮ್ಮೆ "ಸ್ವಾಭಾವಿಕ ಸಾರಾಸಗಟು ಸ್ಥಳೀಯ ಉತ್ಪಾದನೆ") ಇಲ್ಲಿ ಸಾಂಸ್ಥಾನಿಕ ಮತ್ತು ಸ್ವಾಭಾವಿಕ ಕಟ್ಟುಪಾಡುಗಳಿದ್ದರೂ ಆರ್ಥಿಕತೆಯು ತನ್ನ ಉತ್ಪಾದನೆಯ ಅತ್ಯುತ್ತಮ ಮಟ್ಟದಲ್ಲಿರುತ್ತದೆ.(ಉತ್ಪಾದನೆಯ ಈ ಹಂತವು ವೇಗವಾಗಿರದ ನಿರುದ್ಯೋಗ ದರ NAIRU, ಅಥವಾ "ಸ್ವಾಭಾವಿಕ" ನಿರುದ್ಯೋಗ ದರ ಅಥವಾ ಪೂರ್ಣಪ್ರಮಾಣದ-ನಿರುದ್ಯೋಗ ನಿರುದ್ಯೋಗ ದರಕ್ಕೆ ಹೊಂದಿಕೆಯಾಗುತ್ತದೆ.) GDPಯು ತನ್ನ ಸಂಭಾವ್ಯವನ್ನು ಮೀರಿಸಿ (ನಿರುದ್ಯೋಗವು NAIRUವಿನ ಕೆಳಗೇ ಇದ್ದಲ್ಲಿ), ಪೂರೈಕೆದಾರರು ತಮ್ಮ ಬೆಲೆಗಳನ್ನು ಹೆಚ್ಚಿಸುವ ಮತ್ತು ಅಂತರ್ನಿರ್ಮಿತ ಹಣದುಬ್ಬರವು ಬಿಗಡಾಯಿಸುವ ಕಾರಣ ಹಣದುಬ್ಬರವು ತ್ವರೆ ಗೊಳ್ಳುತ್ತದೆ ಎಂದು ಸಿದ್ಧಾಂತವು ಹೇಳುತ್ತದೆ.GDPಯು ತನ್ನ ಸಂಭಾವ್ಯ ಮಟ್ಟಕ್ಕಿಂತಲೂ ಕಳಗೆ ಬಿದ್ದಲ್ಲಿ (ನಿರುದ್ಯೋಗ ಮಟ್ಟವು NAIRUಗಿಂತಲೂ ಮೇಲಿದ್ದಲ್ಲಿ), ಪೂರೈಕೆದಾರರು ಮಿತಿಮೀರಿದ ಕ್ಷಮತೆಯನ್ನು ಭರಿಸಲು ಯತ್ನಿಸಿ ಬೆಲೆಗಳನ್ನು ಕಡಿತಗೊಳಿಸಿ ಅಂತರ್ನಿರ್ಮಿತ ಹಣದುಬ್ಬರವನ್ನು ಕುಗ್ಗಿಸಿ ಹಣದುಬ್ಬರವು ವೇಗ ಕಡಿಮೆ ಗೊಳಿಸುತ್ತದೆ.
ಹಣಕಾಸುವಾದಿ ದೃಷ್ಟಿ
ಹಣದುಬ್ಬರ ಅಥವಾ ಹಣದ ಕುಗ್ಗಿನ ಮೇಲೆ ಪ್ರಭಾವ ಬೀರುವ ಅತಿ ಪ್ರಮುಖ ಕಾರಣ, ಕ್ರೆಡಿಟ್‌ನ ಸಡಿಲಿಕೆ ಯಾ ಬಿಗಿಗೊಳಿಸುವಿಕೆಯ ರೀತ್ಯಾ ಹಣ ಪೂರೈಕೆಯ ವ್ಯವಸ್ಥಾಪನೆ ಎಂದು ಹಣಕಾಸುವಾದಿಗಳು ನಂಬಿದ್ದಾರೆ. ಆರ್ಥಿಕ ನೀತಿ ಅಥವಾ ಸರ್ಕಾರಿ ವೆಚ್ವ ಮತ್ತು ಕಂದಾಯವು ಹಣದುಬ್ಬರವನ್ನು ನಿಯಂತ್ರಿಸಲು ಅಸಮರ್ಥಕ ಎಂದು ಅವರು ಪರಿಗಣಿಸಿದ್ದಾರೆ.
ಹಣಕಾಸು ಇತಿಹಾಸದ ಪ್ರಯೋಗವಾದಿ ಅಧ್ಯಯನವು ಹಣದುಬ್ಬರವು ಯಾವಾಗಲೂ ಹಣಕಾಸಿನ ಪ್ರವೃತ್ತಿಯೇ ಆಗಿದೆ ಎಂದು ಹಣಕಾಸುವಾದಿಗಳು ಸಮರ್ಥಿಸುತ್ತಾರೆ.ಹಣಕಾಸಿನ ಪ್ರಮಾಣ ಸಿದ್ಧಾಂತವು ಸರಳವಾಗಿ ಹೇಳುವುದಾದರೆ, ಆರ್ಥಿಕತೆಯಲ್ಲಿ ಖರ್ಚಿನ ಒಟ್ಟು ಮೊತ್ತವು ಆಸ್ತಿತ್ವದಲ್ಲಿರುವ ಒಟ್ಟು ಹಣದಿಂದ ನಿರ್ಣಯಿಸಲಾಗುವುದು ಎಂದು ಹೇಳುತ್ತದೆ. ಈ ಸಿದ್ದಾಂತವು ಈ ಸೂತ್ರದೊಂದಿಗೆ ಶುರುವಾಗುತ್ತದೆ:
ಈ ಸೂತ್ರದಲ್ಲಿ, ಸಾಮಾನ್ಯ ಬೆಲೆ ಮಟ್ಟವು ಆರ್ಥಿಕತಾ ಚಟುವಟಿಕೆಯ ಮಟ್ಟದಿಂದ ಪ್ರಭಾವಿತವಾಗಿರುತ್ತದೆ (Q ), ಹಣಕಾಸಿನ ಪ್ರಮಾಣ (M ) ಮತ್ತು ಹಣದ ವೇಗ (V ). ಸೂತ್ರವು ಒಂದು ಅನನ್ಯತೆಯಾಗಿದೆ, ಏಕೆಂದರೆ ಹಣದ ವೇಗ (V ) ಅಂತಿಮ ಖರ್ಚಿನ (P \cdot Q) ಮತ್ತು ಹಣದ ಪ್ರಮಾಣ (M )ದ ನಿಷ್ಪತ್ತಿಯಾಗಿರುವಂತೆ ವ್ಯಾಖ್ಯಾನವಾಗಿದೆ.
ಹಣದ ವೇಗವನ್ನು ಅಚಲವೆಂದು ಕಲ್ಪಿಸಲಾಗಿದೆ ಮತ್ತು ಉತ್ಪಾದನೆಯ ನೈಜ ಮೌಲ್ಯವು ಆರ್ಥಿಕತೆಯ ಉತ್ಪಾದನಾ ಕ್ಷಮತೆಯ ಮೇಲೆ ನಿರ್ಣಯವಾಗಿದೆ.ಈ ಕಲ್ಪನೆಗಳಡಿ, ಸಾಮಾನ್ಯ ಬೆಲೆ ಮಟ್ಟದಲ್ಲಿ ಬದಲಾವಣೆಯ ಹಿಂದಿನ ಪ್ರಮುಖ ಕಾರಣ ಹಣದ ಪ್ರಮಾಣದಲ್ಲಿನ ಬದಲಾವಣೆಗಳು.ಅಲ್ಪಾವಧಿಯಲ್ಲಿ, ಅಚಲ ವೇಗದೊಂದಿಗೆ, ಹಣದ ಪೂರೈಕೆಯು ಕನಿಷ್ಠ ಉತ್ಪಾದನೆಯ ಮೌಲ್ಯವನ್ನು ನಿರ್ಣಯಿಸುತ್ತದೆ (ಅಂತಿಮ ಖರ್ಚಿಗೆ ಸಮಾನವಾಗಿದೆ).ಆದರೆ ಪ್ರಾಯೋಗಿಕವಾಗಿ, ವೇಗವು ಅಚಲವಲ್ಲ, ಅದನ್ನು ಪರೋಕ್ಷವಾಗಿ ಅಳೆಯಲು ಸಾಧ್ಯ, ಹಾಗಾಗಿ, ಸೂತ್ರವು ಹಣದ ಪೂರೈಕೆ ಮತ್ತು ಕನಿಷ್ಠ ಉತ್ಪಾದನೆಯ ನಡುವಿನ ಸ್ಥಿರ ಸಂಬಂಧವನ್ನು ಆವಶ್ಯವಾಗಿ ಸೂಚಿಸಲಾರದು.ಆದರೆ, ದೀರ್ಘಾವಧಿಯಲ್ಲಿ, ಹಣ ಪೂರೈಕೆಯಲ್ಲಿ ಬದಲಾವಣೆಗಳು ಮತ್ತು ಆರ್ಥಿಕ ಚಟುವಟಿಕೆಗಳ ಮಟ್ಟವು ಸಾಮಾನ್ಯವಾಗಿ ವೇಗದಲ್ಲಿ ಬದಲಾವಣೆಗಳನ್ನು ಕುಬ್ಜಗೊಳಿಸುತ್ತದೆ.ವೇಗವು ತುಲನಾತ್ಮಕವಾಗಿ ಅಚಲವಾಗಿದ್ದಲ್ಲಿ, ದೀರ್ಘಾವಧಿಯಲ್ಲಿ ಬೆಲೆಯೇರಿಕೆಯ ದರವು,ದೀರ್ಘಾವಧಿಯಲ್ಲಿ ಹಣ ಪೂರೈಕೆಯ ವಿಕಸನ ದರ ಮತ್ತು ದೀರ್ಘಾವಧಿ ನೈಜ ಉತ್ಪಾದನೆಯ ವಿಕಸನ ದರಗಳ ನಡುವಿನ ವ್ಯತ್ಯಾಸಕ್ಕೆ ಸಮಾನವಾಗಿದೆ.
ಅಕರಣಿ ಅಪೇಕ್ಷಾ ಸಿದ್ಧಾಂತ
ಅಕರಣಿ ಅಪೇಕ್ಷಾ ಸಿದ್ದಾಂತವು ಆರ್ಥಿಕತೆಯ ಪಾತ್ರಧಾರಿಗಳು ತಮ್ಮ ಯೋಗಕ್ಷೇಮವನ್ನು ಉತ್ತಮಗೊಳಿಸುತ್ತ ಭವಿಷ್ಯದತ್ತ ದೃಷ್ಟಿ ಹರಿಸಿ, ಸದ್ಯಕ್ಕೆ ಸಂಭವಿಸುವ ಅವಕಾಶದ ವೆಚ್ಚ ಮತ್ತು ಒತ್ತಡಗಳಿಗೆ ಪ್ರತಿಕ್ತಿಯೆ ನೀಡುವುದಿಲ್ಲ.ಈ ದೃಷ್ಟಿಯಲ್ಲಿ, ಹಣಕಾಸುವಾದದಲ್ಲಿಯೇ ಉಳಿದುಕೊಂಡಿರುವಾಗ, ಭವಿಷ್ಯದ ನಿರೀಕ್ಷೆ ಮತ್ತು ಕಾರ್ಯತಂತ್ರಗಳು ಹಣದುಬ್ಬರಕ್ಕಾಗಿಯೂ ಬಹಳ ಮುಖ್ಯವಾಗಿವೆ.
ಅಕರಣಿ ಅಪೇಕ್ಷಾ ಸಿದ್ಧಾಂತದ ಸಮರ್ಥನೆಯೇನೆಂದರೆ ಪಾತ್ರಧಾರಿಗಳು ಮತ್ತಷ್ಟು ಹಣದುಬ್ಬರದ ಮುನ್ಸೂಚನೆಗಳಿಗೆ ಅನುಗುಣವಾಗಿ ನಡೆದು ಕೇಂದ್ರ ಬ್ಯಾಂಕ್‌ ನಿರ್ಧಾರಗಳನ್ನು ತಳ್ಳಿಹಾಕಲು ನೋಡುತ್ತಾರೆ. ಇದರ ಅರ್ಥವು, ಹಣದುಬ್ಬರವನ್ನು ಎದುರಿಸಲು ಕೇಂದ್ರೀಯ ಬ್ಯಾಂಕ್‌ಗಳು ತಮ್ಮ ವಿಶ್ವಾಸಾರ್ಹತೆಯನ್ನು ಸಮರ್ಥಿಸಿಕೊಳ್ಳಬೇಕು, ಅಥವಾ, ಕೇಂದ್ರೀಯ ಬ್ಯಾಂಕ್ ಆರ್ಥಿಕ ಹಿಂಜರಿಕೆಗೆ ಆಸ್ಪದ ಕೊಡದೆ ಹಣದ ಪೂರೈಕೆಯನ್ನು ವಿಸ್ತರಿಸಿ ಆರ್ಥಿಕತೆಯು ವಿಕಸನಗೊಳ್ಳುತ್ತದೆ, ಎಂದು ಆರ್ಥಿಕತೆಯ ಪಾತ್ರಧಾರಿಗಳು ಪಣತೊಡಬೇಕಾಗಿದೆ.
ಆಸ್ಟ್ರಿಯನ್ ಸಿದ್ಧಾಂತ
ಹಣದುಬ್ಬರವು ಹಣ ಪೂರೈಕೆಯ ಹೆಚ್ಚಳಕ್ಕೆ ಕಾರಣವಾಗಿದ್ದು, ಬೆಲೆ ಏರಿಕೆಗಳು ಕೇವಲ ಪರಿಣಾಮಗಳಾಗಿದ್ದು, ಈ ಲಾಕ್ಷಣಿಕ ವ್ಯತ್ಯಾಸವು ಹಣದುಬ್ಬರದ ವ್ಯಾಖ್ಯಾನಕ್ಕಾಗಿ ಬಹಳ ಮುಖ್ಯ ಎಂದು ಆಸ್ಟ್ರಿಯನ್ ಶಾಲೆಯು ಸಮರ್ಥಿಸುತ್ತದೆ. ಹಣಕಾಸಿನ ಉಬ್ಬರ ಮತ್ತು ಸಾಮಾನ್ಯ ಬೆಲೆ ಹಣದುಬ್ಬರ ಪರಿಕಲ್ಪನೆಗಳ ನಡುವೆ ಯಾವುದೇ ವಸ್ತುಕ ವ್ಯತ್ಯಾಸವಿಲ್ಲವೆಂದು ಆಸ್ಟ್ರಿಯಾದ ಅರ್ಥಶಾಸ್ತ್ರಜ್ಞರು ನಂಬಿದ್ದಾರೆ.ಕಾಲಾವಧಿಯಲ್ಲಿ ಸೃಷ್ಟಿಯಾಗಿ, ವಿನಿಮಯದಲ್ಲಿ ಕೂಡಲೆ ಬಳಕೆಗೆ ಲಭ್ಯವಾಗಿ ವಿಕಸನಗೊಳ್ಳುವ ಹಣದ ಹೊಸ ಏಕಮಾನ್ಯಗಳನ್ನು ಗಣಿಸಿ ಆಸ್ಟ್ರಿಯನ್ ಅರ್ಥಶಾಸ್ತ್ರಜ್ಞರು {1}ಹಣಕಾಸಿನ ಉಬ್ಬರ{/1}ವನ್ನು ಅಳೆಯುತ್ರಾರೆ. ಹಣದುಬ್ಬರದ ಈ ಅರ್ಥಕಲ್ಪನೆಯು ಹಣದುಬ್ಬರವು ಯಾವಾಗಲೂ ಕೇಂದ್ರ ಸರ್ಕಾರ ಅಥವಾ ಅದರ ಕೇಂದ್ರೀಯ ಬ್ಯಾಂಕ್‌ ಹಣ ಪೂರೈಕೆಗೆ ಅಥವಾ ಹೆಚ್ಚಳಕ್ಕೆ ಅನುವಾಗುವಂತೆ ಕೈಗೊಂಡ ಕ್ರಮವಾಗಿದೆ ಎಂದು ಸೂಚಿಸುತ್ತದೆ. ರಾಜ್ಯ-ಚಾಲಿತ ಹಣಕಾಸಿನ ವಿಸ್ತರಣೆಯೊಂದಿಗೆ,ವಿಶ್ವದಲ್ಲಿನ ಹಲವು ಆರ್ಥಿಕ ಮತ್ತು ಹಣಕಾಸು ವ್ಯವಸ್ಥೆಗಳು ಬಳಸುವ ಅಂಶೀಯ-ನಿಧಿ ಬ್ಯಾಂಕಿಂಗ್‌ ವ್ಯವಸ್ಥೆಗಳ ಕಾರಣ ಹಣ ಪೂರೈಕೆಯ ಪ್ರಭಾವಗಳು ಕ್ರೆಡಿಟ್ ವಿಸ್ತರಣೆಯ ಕಾರಣ ಎದ್ದುಕಾಣುತ್ತವೆ ಎಂದು ಆಸ್ಟ್ರಿಯನ್ ಶಾಲೆಯು ಸಮರ್ಥಿಸುತ್ತದೆ.
ರಾಜ್ಯವು ತನ್ನ ಚಟುವಟಿಕೆಗಳಿಗೆ ಹಣ ಬೆಂಬಲಕ್ಕಾಗಿ ಹಣದುಬ್ಬರವನ್ನು ಮೂರು ರೀತಿಗಳಲ್ಲೊಂದಾಗಿ (ಹಣದುಬ್ಬರ ತೆರಿಗೆ,) (ಉಳಿದೆರಡು ತರಿಗೆ ಮತ್ತು ಎರವಲು) ಬಳಸುತ್ತದೆ ಎಂದು ಆಸ್ಟ್ರಿಯನ್ನರು ವಾದಿಸುತ್ತಾರೆ. ಸೇನಾ ವೆಚ್ಚದ ಹಲವಾರು ರೀತಿಗಳು ಹಣದುಬ್ಬರದ ಮತ್ತು ಎರವಲಿಗೆ ಒಂದು ಕಾರಣವಾಗಿದ್ದು, ಮಾರುಕಟ್ಟೆಯಲ್ಲಿ ಚಲಿಸಬಲ್ಲ ಸಂಪನ್ಮೂಲಗಳನ್ನು ತನ್ನದಾಗಿಸಿಕೊಳ್ಳಲು ಒಂದು ಅಲ್ಪಾವಧಿಯ ಕ್ರಮವಾಗಿದೆ; ಕಂಗಾಲಾದ, ಋಣದಲ್ಲಿರುವ ಸರ್ಕಾರಗಳು ಹಾಗೆ ಮಾಡುತ್ತವೆ.
ಬೇರೆ ಪ್ರಕರಣಗಳಲ್ಲಿ, ಸರ್ಕಾರವು ತಾನೇ ಕೃತಕ ಭರಾಟೆಯನ್ನು ಸೃಷ್ಡಿಸಿ ಉತ್ಪಾದನೆಯ ರಚನೆಯನ್ನೇ ತಿರುಚಿ, ಆರ್ಥಿಕ ಹಿಂಜರಿತ ಮತ್ತು ಕುಸಿತವನ್ನು ಸೃಷ್ಡಿಸುತ್ತದೆ ಎಂದು ಆಸ್ಟ್ರಿಯನ್ನರು ವಾದಿಸುತ್ತಾರೆ.ಕೆಂದ್ರೀಯ ಬ್ಯಾಂಕ್‌ ಆರ್ಥಿಕ ಹಿಂಜರಿತ ಅಥವಾ ಕುಸಿತಗಳ ಕಾರಣವಾಗಿ ಹಬ್ಬುತ್ತಿರುವ ದಿವಾಳಿತನವನ್ನು ವಿಳಂಬಗೊಳಿಸಲು ಅಥವಾ ತಪ್ಪಿಸಲು, ಹಣಪೂರೈಕೆಯನ್ನು "ಪ್ರೋತ್ಸಾಹಿಸಿ" ಕೃತಕವಾಗಿ ಕಡಿಮೆಗೊಂಡ ಬಡ್ಡಿ ದರದಲ್ಲಿ ಎರವಲು ಪಡೆದು ಆರ್ಥಿಕತೆಯನ್ನು ಕೃತಕವಾಗಿ ಪ್ರಚೋದಿಸಬಹುದು. ಹಾಗಾಗಿ, ಹಲವು ಆಸ್ಟ್ರಿಯನ್ ಅರ್ಥಶಾಸ್ತ್ರಜ್ಞರು ಕೇಂದ್ರೀಯ ಬ್ಯಾಂಕ್‌ಗಳನ್ನು ಮತ್ತು ಅಂಶೀಯ-ನಿಧಿ ಬ್ಯಾಂಕಿಂಗ್‌ ವ್ಯವಸ್ಥೆಯ ರದ್ಧತಿಯನ್ನು ಸಮರ್ಥಿಸಿ, 100% ಚಿನ್ನ ಪ್ರಮಾಣ, ಅಥವಾ, ಕಡಿಮೆ ಆವರ್ತನದಲ್ಲಿ, ಮುಕ್ತ ಬ್ಯಾಂಕಿಂಗ್ನತ್ತ ವಾಪಸಿಗೆ ಸಮರ್ಥನೆ ನೀಡುತ್ತಾರೆ. ಇದು ನಿರ್ವಹಿಸಲಾಗದ ಮತ್ತು ಬಾಷ್ಪಯುತ ಅಂಶೀಯ-ನಿಧಿ ಬ್ಯಾಂಕಿಂಗ್‌ ಪದ್ಧತಿಯನ್ನು ನಿರ್ಬಂಧಿಸಿ, ಹಣಪೂರೈಕೆಯ ವೃದ್ಧಿ (ಮತ್ತು ಹಣದುಬ್ಬರ) ನಿಯಂತ್ರಣ ಮೀರಿಹೋಗದಂತೆ ನೋಡಿಕೊಳ್ಳುತ್ತದೆ ಎಂದು ಅವರು ವಾದಿಸುತ್ತಾರೆ.
ನೈಜ ವಿಧೇಯಕಗಳ ತತ್ವ
ಚಲಾವಣೆ ಅಥವಾ ಪರಿಮಾಣ ಸಿದ್ಧಾಂತ ನಡುವಿನ ಚರ್ಚೆ, ಮತ್ತು ಪ್ರಸಕ್ತ ಹಣಕಾಸಿನ ವಿಶ್ವಾಸಾರ್ಹತೆ ಬಗ್ಗೆ ಎದ್ದಿರುವ ಪ್ರಶ್ನೆಗಳನ್ನು 19ನೆ ಶತಮಾನದಲ್ಲಿ ಬ್ರಿಟನ್ ‌ನಲ್ಲಿದ್ದ ಬ್ಯಾಂಕಿಂಗ್ ಶಾಲೆಗಳು ಮೊದಲೇ ಹೇಳಿವೆ.19ನೆ ಶತಮಾನದಲ್ಲಿ ಯುನೈಟೆಡ್ ಸ್ಟೇಟ್ಸ್‌ ಮತ್ತು ಗ್ರೇಟ್ ‌ ಬ್ರಿಟನ್‌ನ ನೀತಿಗಳ ಮೇಲೆ ಬ್ಯಾಂಕಿಂಗ್ ಶಾಲೆ ಮಹತ್ವದ ಪ್ರಭಾವ ಬೀರಿತ್ತು, ಇದೇ ವೇಳೆ ಚಲಾವಣೆ ಶಾಲೆಯು "ಭೂಖಂಡ"ದ ಮೇಲೆ ಹೆಚ್ಚಿನ ಪ್ರಭಾವ ಬೀರಿತ್ತು, ಪ್ರಮುಖವಾಗಿ ಬ್ರಿಟೀಷೇತರ ದೇಶಗಳಾದ ಲ್ಯಾಟಿನ್ ಹಣಕಾಸು ಒಕ್ಕೂಟ ಮತ್ತು ಹಿಂದಿನ ಸ್ಕ್ಯಾಂಡಿನಾವಿಯಾ ಹಣಕಾಸು ಒಕ್ಕೂಟ ಈ ಪ್ರಭಾವಕ್ಕೆ ಒಳಗಾಗಿದ್ದವು.
ಶಾಸ್ತ್ರ-ವಿರೋಧಿ ಅಥವಾ ಆಧಾರ ಸಿದ್ಧಾಂತ
ಶಾಸ್ತ್ರೀಯ ರಾಜಕೀಯ ಅರ್ಥ ವ್ಯವಸ್ಥೆ ಜೊತೆಗಿರುವ ಇನ್ನೊಂದು ಸಮಸ್ಯೆಯೇನೆಂದರೆ ಹಣದ ಶಾಸ್ತ್ರ-ವಿರೋಧಿ ಕಲ್ಪನೆ, ಅಥವಾ "ಆಧಾರ ತತ್ವ". ಹಣ ನೀಡುವ ಸಂಸ್ಥೆಯ ಆಸ್ತಿಪಾಸ್ತಿ ಮತ್ತು ಸಾಲಸೋಲಗಳ ಆಧಾರದಲ್ಲಿ ಹಣದ ಮೌಲ್ಯ ನಿರ್ಧಾರವಾಗುತ್ತದೆ ಎಂಬುದು ಆಧಾರ ಸಿದ್ಧಾಂತದ ವಾದ. ಇದು ಶಾಸ್ತ್ರೀಯ ರಾಜಕೀಯ ಅರ್ಥ ವ್ಯವಸ್ಥೆಯ ಪ್ರಮಾಣ ಸಿದ್ಧಾಂತದ ಹಾಗಲ್ಲ, ಹಣ ನೀಡುವಾತನ ಬಳಿ ಬಾಧ್ಯತೆಗಳನ್ನು ಮುಚ್ಚುವಷ್ಟು ಆಸ್ತಿಪಾಸ್ತಿಗಳು ಇರುವವರೆಗೆ ಹಣದುಬ್ಬರಕ್ಕೆ ಕಾರಣವಾಗದ ರೀತಿಯಲ್ಲಿ ಬ್ಯಾಂಕುಗಳಂತಹ ಹಣಕಾಸು ಸಂಸ್ಥೆಗಳು ಹಣ ನೀಡಬಹುದು ಎಂದು ಆಧಾರ ಸಿದ್ಧಾಂತ ವಾದಿಸಿದೆ.
ಹಣದುಬ್ಬರ ನಿಯಂತ್ರಣ
ಹಣದುಬ್ಬರವನ್ನು ನಿಯಂತ್ರಿಸುವ ಪ್ರಯತ್ನವಾಗಿ ಬಗೆಬಗೆಯ ವಿಧಾನಗಳನ್ನು ಬಳಸಲಾಗುತ್ತಿದೆ.
ಹಣಕಾಸು ನೀತಿ
thumb|right|ಯು.ಎಸ್‌. ಪರಿಣಾಮಕಾರಿ ಫೆಡರಲ್ ರಿಸರ್ವ್‌ಗಳ ದರದ ನಕ್ಷೆಯನ್ನು ಐವತ್ತು ವರ್ಷಗಳಿಂದ ರೂಪಿಸಲಾಗಿದೆ. ಹಣಕಾಸು ನೀತಿ ಇಂದು ಹಣದುಬ್ಬರ ನಿಯಂತ್ರಣಕ್ಕಿರುವ ಪ್ರಾಥಮಿಕ ಸಾಧನ. ಫೆಡರಲ್ ರಿಸರ್ವ್‌ಗಳ ಸಾಲ ಪ್ರಮಾಣ ಕೆಳ ಮಟ್ಟದಲ್ಲಿರುವಂತೆ ನೋಡಿಕೊಳ್ಳುವ ಕೆಲಸ ಹೆಚ್ಚಿನ ಕೇಂದ್ರ ಬ್ಯಾಂಕುಗಳದ್ದಾಗಿದೆ, ಸಾಮಾನ್ಯವಾಗಿ ಉದ್ದೇಶಿತ ಗುರಿ ಪ್ರಮಾಣ ಸರಿಸುಮಾರು ವರ್ಷಕ್ಕೆ 2% ರಿಂದ 3%, ಮತ್ತು ಅಲ್ಪ ಹಣದುಬ್ಬರ ವ್ಯಾಪ್ತಿಯ ಉದ್ದೇಶಿತ ಗುರಿಯೊಳಗೆ, ಎಲ್ಲೋ ಒಂದೆಡೆ ವರ್ಷಕ್ಕೆ ಸುಮಾರು 2% ರಿಂದ 6%. ಹಣದುಬ್ಬರವಿಳಿತ ಸಂದರ್ಭದ ಪರಿಸ್ಥಿತಿಗಳು ಆರ್ಥ ವ್ಯವಸ್ಥೆಯ ಆರೋಗ್ಯಕ್ಕೆ ಅಪಾಯಕಾರಿಯಾಗಿರುವುದರಿಂದ, ಅಲ್ಪ ಪ್ರಮಾಣದ ಗುಣಾತ್ಮಕ ಹಣದುಬ್ಬರ ಸಾಮಾನ್ಯವಾಗಿ ಗುರಿಯಾಗಿರುತ್ತದೆ.